Gimnazija "Veljko Petrović": Rokovi prijavljivanja na prijemne ispite za specijalizovane smerove - TV Sombor\nGimnazija „Veljko Petrović“: Rokovi prijavljivanja na prijemne ispite za specijalizovane smerove\nPočevši od 12. pa do 15. aprila roditelji i drugi zakonski zastupnici moći će da prijave svoje dete za polaganje prijemnog ispita za upis u specijalizovana odeljenja gimnazija i umetničkih škola elektronskim putem na portalu „Moja srednja škola“.\nSvi koji ne iskoriste prednost elektronskog podnošenja prijava za polaganje prijemnog ispita, prijavu u papirnom obliku mogu da podnesu 15. i 16. aprila u srednjim školama koje imaju specijalizovana odeljenja.\nU Gimnaziji „Veljko Petrović“ u Somboru, za narednu, 2021/2022 godinu postoji mogućnost upisa na tri specijalizovana smera i to:\n– za učenike sa posebnim sposobnostima za računarstvo i informatiku (IT smer),\n– za učenike sa posebnim sposobnostima za geografiju i istoriju (GI smer);\n– za učenike sa posebnim sposobnostima za sport (sportski smer).\nTreba napomenuti da prijava za polaganje prijemnog ispita ne podrazumeva obavezu polaganja prijemnog ispita ili\nupisa u navedene smerove, tako da svi koji se dvoume oko upisa na neki od navedenih smerova treba da se prijave, a kasnije, ako se predomisle, mogu da odustanu.\nSvaki od navedenih smerova, zbog manjeg broja učenika, obezbeđuje kvalitetniji rad iz svih predmeta, a posebno iz specifičnih predmeta. Svaki od navedenih smerova obezbeđuje kvalitetnije učenje stranih jezika jer se radi u manjim grupama do 10 učenika.\nPohađanje nekog od navedenih smerova ne sprečava mogućnost upisa na sve moguće fakultete.\nU lokalnoj akciji pojačane kontrole saobraćaja sankcionisano 60 vozača


NX je sveobuhvatan CAx sistem izgrađen na jedinstvenoj, otvorenoj i modernoj tehnološkoj osnovi i rešava proces od dizajna proizvoda do proizvodnje. Sve oblasti - konstrukcija, industrijski dizajn, dokumentacija, simulacija, obrada - međusobno su povezane i na taj način povećavaju efikasnost celokupnog rešenja.\nŽelim da pokušam 30 dana\nNX 3D Modeler je izgrađen na robusnom Parasolid jezgru, koje nudi stabilnu platformu za zapreminske i površinske 3D modele. Ovo je upotpunjeno sinhronom tehnologijom, koja dodatno povećava fleksibilnost i donosi novi pristup kreiranju i uređivanju modela.\nNC Synchronous Technology je grupa alata dizajniranih da modifikuju geometriju bez obzira na njenu istoriju. Pomoću ovih alata moguće je uređivati modele koji su kreirani u NX sistemu, kao i modele koji su uvezeni iz drugih CAD sistema.\nKonvergentno modeliranje u NX-u donosi novi pristup radu sa skeniranim podacima za kupce koji su ranije koristili reverzni inženjering.\nMechatronics Concept Designer je kompletno rešenje za dizajn mašine koje vam omogućava da verifikujete koncept zasnovan na stvarnom fizičkom modelu mašine.\nNX Mold Wizard je sveobuhvatan alat za podršku pri kreiranju kalupa za brizganje plastike, osigurava standardizaciju strukture i tako sprečava probleme pri uređivanju i povećava produktivnost.\nU mnogim oblastima, procedure pri projektovanju alata karakterišu dobro definisana pravila, a upotreba ovih pravila nameće stalno ponavljanje tokova rada pri modeliranju i projektovanju.\nPored same konstrukcije, dizajn proizvoda zahteva i jednostavan alat za kreiranje složenih oblika sa naprednom vizuelizacijom, koji vam NX može ponuditi.\nNX je integrisano okruženje za razvoj složenih proizvoda, koji uključuje i dizajn elektromehaničkog dela proizvoda. Zahvaljujući svojim svojstvima, omogućava kombinovanje rada konstruktora mašine i rada elektoinženjera u jednom okruženju.


BHRT Archives - BHDijaspora.net\nBHRT se obratio pismom medijima kako bi pojasnio javnosti zbog čega je došlo do greške u realizaciji i prekida govora predsjedavajućeg Predsjedništva Bosne i Hercegovine Željka Komšića na Generalnoj skupštini UN-a. Njihovo saopćenje prenosimo u cijelosti: “BHRT želi ovom prilikom pojasniti javnosti zbog čega je došlo do greške u realizaciji i prekida govora predsjedavajućeg Predsjedništva …\nBHRT pojasnio zašto je prekinut prijenos Komšićevog govora u UN-u Read More »\nPovodom 26. godišnjice genocida nad Bošnjacima Sigurne zone UN Srebrenica, BHRT je pripremio višesatni specijalni program. Večeras od 20.00 sati uživo iz Potočara razgovarat će o mladima u Srebrenici koji su odrastali i borili se za svoje ciljeve bez očeva koji su ubijeni u genocidu. Noć uoči obilježavanja Godišnjice genocida u Srebrenici, javnost u Bosni …\nBHRT pripremio specijalni program: Nagrađivani Film Quo vadis, Aida? možete pogledati od 21.00 sat Read More »\nOglasili su se iz BHRT-a. “Kolegama novinarima BHRT upućene su prijetnje na društvenim mrežama za koje nema nikavog opravdanja i koje najoštrije osuđujemo. Pogotovo jer je rukovodstvo BHRT-a preuzelo odgovarajuće korake za utvrđivanje odgovornosti i sankcionisanje kršenja uređivačkih načela. Sloboda govora nije i ne može biti alibi za govor mržnje”, saopšteno je u reakciji iz …\nOglasili se iz BHRT-a nakon što je Armija Republike BiH nazvana takozvanom: “Za prijetnje našim novinarima nema opravdanja” Read More »\nIz Koordinacije boračkih saveza BiH oglasili se nakon incidenta na BHT-u. Voditeljica Dnevnika na BHT1 je tokom ove emisije nazvala Armiju Republike Bosne i Hercegovine “takozvanom”. Nakon ovog incidenta, stigle su brojne reakcije, a jedna od njih je i ona Koordinacije boračkih saveza BiH. Saopćenje prenosimo u cijelosti. “Gledajući vijesti, voditeljica izgovori riječi ‘takozvana Armija …\nIz koordinacije boračkih Saveza BiH žustro reagovali: “Zahtijevamo da direktor BHRT-a uputi hitno izvinjenje” Read More »\nUdruženje žrtava i svjedoka genocida s Muratom Tahirovićem na čelu zatražilo je javno izvinjenje generalnog direktora BHRT-a Belmina Karamehmedovića i urednice Vijesti BHRT-a Gordane Dragutinović-Mutić zbog nazivanja Armije Republike Bosne i Hercegovine “takozvanom Armijom Bosne i Hercegovine” u Vijestima BHRT-a, emitovanim 11. juna ove godine u 14.00 sati. “Armija Republike BiH nije ‘takozvana’ već regularna …\nŽestoka reakcija zbog nazivanja Armije Republike BiH takozvanom: “Ona je regularna vojna formacija međunarodno priznate države” Read More »


RTCG - Radio Televizija Crne Gore - Nacionalni javni servis :: Društvo :: Mediji partner u izgradnji evropskog društva\n26. 05. 2021. 15:52 >> 15:55 1\nMediji su čuvari demokratije i nezaobilazan partner Vladi u izgradnji društva zasnovanog na evropskim vrijednostima i standardima, poručila je glavna pregovaračica sa EU Zorka Kordić.\nOna je danas primila šest novinara crnogorskih medija koji su nagrađeni za najbolje priče o procesu pristupanja Crne Gore Evropskoj uniji.\nNovinarke portala Radio-televizije Crne Gore i Radija Crne Gore, Maja Lalić Burzanović i Milosava Mandić i ND Vijesti, Svetlana Mandić, pobjednice su konkursa za najbolji novinski članak o procesu pristupanja Crne Gore EU, dok su novinari Javnog servisa, TV Vijesti i TV Nova M, Dijana Drašković, Željko Vuksanović i Bojan Vučinić, pobjednici konkursa za najbolju televizijsku priču o procesu pristupanja Crne Gore EU.\nNagrađene priče se odnose na solidarnost EU prema državama Zapadnog Balkana u vrijeme pandemije koronavirusa, oživljavanje maslinjaka u opštini Bar uz pomoć sredstava iz Ipa fondova, kao i na značaj EU pomoći, prije svega respiratora, za crnogorske građane.\nTakođe, novinari su prenijeli priče o saniranju nelegalne deponije Vrtijeljka na Cetinju, o Fondaciji OIKOS koju su u Nikšiću osnovali učenici najboljeg odjeljenja u bivšoj Jugoslaviji, s ciljem da svake godine nagrađuje najboljeg učenika nikšićke gimnazije, kao i o ulaganju u željezničku infrastrukturu iz fondova Evropske unije s ciljem unapređenja bezbjednosti željezničkog saobraćaja.\nNovinar TV Vijesti Željko Vuksanović je kazao da je ovaj konkurs bio dobra prilika da novinari urade neobične životne priče kojima će svim građanima približiti kuda to idemo i na koji način Crna Gora putuje prema EU.


Tri miliona eura za prekograničnu saradnju Kosova i Sjeverne Makedonije\nOvu saradnju Kosova i Sjeverne Makedonije finansira Evropska unija kroz Instrument za pretpristupnu pomoć (IPA)\nEKONOMIJA 16.03.2022, 14:35\nMinistarstvo za administraciju lokalne samouprave Kosova i Ministarstvo lokalne samouprave Sjeverne Makedonije u koordinaciji s Kancelarijom Evropske unije na Kosovu organizovali su Konsultativni forum o programu prekogranične saradnje dvije zemlje.\nOvu saradnju Kosova i Sjeverne Makedonije finansira Evropska unija kroz Instrument za pretpristupnu pomoć (IPA).\nElbert Krasniqi, ministar Ministarstva za administraciju lokalne samouprave Kosova, rekao je da najnovija dešavanja u svetu pokazuju potrebu za dobrosusjedstvom i prekograničnom saradnjom.\n- Danas na ovom konsultativnom forumu, zahvaljujući podršci EU, okupili smo se da razgovaramo o sljedećoj mogućnosti za finansiranje koju nudi ovaj program kroz povezivanje, a zatim da sprovedemo projekte sa jasnim ciljevima u turizmu i životnoj sredini, rekao je Krasniqi.\nGoran Milevski, ministar Ministarstva za lokalnu samoupravu Republike Sjeverne Makedonije izjavio je da je regionalna saradnja na nivu opština jako korisna, a Kosovo i Sjeverna Makedonija su partnerstvo uspostavili još 2010. godine kada je započet prvi program saradnje prekograničnih opština.\nKazao je da je do sada u okviru ovog programa finansirano 14 zajedničkih projekata u vrijednosti od 4,8 miliona eura, od koji je 12 potpuno završeno, a dva su još u realizaciji, piše AA.\n- Ono što je važno o čemu danas želimo da razgovaramo je finalna faza poziva za nove projekte koju želimo da podijelimo sa gradonačelnicima opština, a koja će biti objavljena do kraja ovog mjeseca. Vrijednost ovog poziva je oko tri miliona eura koji će biti podijeljeni institucijama i opštinama dvije zemlje, kazao je Milevski.\nRečeno je da je tema ovog poziva vezana za zaštitu kulturnog i prirodnog nasleđa, zaštitu životne sredine, unaprjeđenje upravljanja klimatskim promenama i prevenciju rizika.\nProgramski menadžer Kancelarije EU na Kosovu George Papagiannis rekao je da je svrha ovih projekata povećanje prekogranične saradnje te da je ukupna vrijednost koju je EU namijenila više od 25 miliona za period od sedam godina. Kazao je da je za saradnju Kosovo - Sjeverna Makedonija fond iznosio 8,5 miliona.\nOvom konsultativnom sastanku prisustvovali su gradonačelnici i predstavnici opština iz programske oblasti prekogranične saradnje.\n#KOSOVO #SJEVERNA MAKEDONIJA


Nova regionalna bolnica useljiva za mjesec dana\nMinistar zdravlja i socijalne zaštite Republike Srpske Slobodan Stanić smatra da je nova regionalna bolnica u Bijeljini, koja bi trebalo da bude useljiva za mjesec dana, najbolji odgovor onima koji sa sumnjom gledaju na zdravstveni sistem Srpske.\n"U momentu krize, ne samo u regionu nego i u svijetu, uspjeti dovesti pred sami kraj ovakav objekat za zajednicu kakva smo mi je ogroman uspjeh", rekao je Stanić prilikom obilaska nove bolnice u Bijeljini.\nOn je naglasio da je osoblje bolnice dalo veliki značaj i doprinos pri izgradnji bolnice, jer je svaki načelnik odjeljenja doprinio istovremeno radeći sa pacijentima u staroj bolnici.\n"Očekujem da, kada pređu u nove prostorije i dobiju nove uslove rada, uz stalnu edukaciju kadra, kao i stalno održavanje opreme, na čemu se neće štedjeti, i kad budu rasterećeni gradnje, da će tek tada u punom sjaju doći do izražaja ljudi zaposleni u ovoj bolnici", rekao je Stanić.\nOn je istakao da je bijeljinska bolnica i prije izgradnje novih objekata, prema svim parametrima, zadržala uređenost i finansijsku stabilnost.\n"Problema kao i svugdje svakako ima, kroz prekoračenje lijekova i kroz otežane uslove rada", rekao je Stanić i dodao da očekuje da će svi poslovi na novom objektu biti završeni do kraja juna.\nMinistar zdravlja i socijalne zaštite napomenuo je da je u prethodnom periodu bilo problema sa uplatama PDV-a, zbog čega je dolazilo do određenog kašnjenja u isporuci opreme.\n"Sada ćemo, zajedno sa Ministarstvom finansija, vidjeti kako posljednje korake što brže uraditi i da sve privedemo kraju. Uostalom, ovdje je stepen završnosti u tehničkom smislu 97 odsto, pa i ovih dva do tri odsto će se svakako riješiti", naglasio je Stanić.\nCijena kompletnog objekta iznosi 36.000.000 evra, zajedno sa opremom.\nDirektor Opšte bolnice "Sveti Vračevi" Bijeljina Siniša Maksimović rekao je da je bolnica pred otvaranjem, a da će se sitni detalji u hodu rješevati.\n"Spremni smo da punim kapacitetom bolnicu pustimo u rad, te da sve ono što smo i do sada pružali našim pacijentima obezbijedimo, samo sada na višem nivou, funkcionalnijem i kvalitenije za sve naše pacijente", rekao je Maksimović i podsjetio da ova bolnica pruža usluge za 180.000 do 200.000 pacijenata, od čega je blizu 140.000 osiguranih lica.\nBijeljinskoj bolnici gravitiraju pacijenti sa područja Donji Žabar, Pelagićevo, Ugljevik, Lopare i Bijeljina.\nMaksimović je napomenuo da je plan da se po prelasku u novu bolnicu ide etapno, kako bi se i organizacija pružanja visokog stepena zdravstvene zaštite prilagodila najsavremenijem trendu. Nova bolnica nalazi se na 12.434 metra kvadratna, a imaće 256 kreveta.\n"Kada je riječ o finansijskim sredstvima, Vlada je o svemu vodila računa, ali treba reći da je Skupština grada donijela odluku da interveniše sa 1.600.000 KM sredstva iz PDV-a koja će odrediti dinamiku dolaska opreme, kao i tačan datum otvaranja bolnice", rekao je Maksimović.\nU nastavku posjete Bijeljini, ministar zdravlja i socijalne zaštite posjetiće bijeljinski Dom zravlja i Fond dječije zaštite Republike Srpske.


Četvrti „Green Fest“ - ELEMENTARIJUM\nCPN učestvuje na Četvrtom međunarodnom festivalu Green Fest u Domu omladine, na kome će od 13. do 15. novembra publika videti filmove, radionice i izložbe na temu zelene kulture\nČetvrti međunarodni festival zelene kulture Green Fest održava se od 13. do 15. novembra u Domu omladine Beograda. Green Fest je festival koji se bavi edukacijom u oblasti očuvanja životne sredine, „zelenih“ proizvoda, inicijativa i tehnologija koje unapređuju ekološki pristup našem okruženju.\nGreen Fest će biti svečano otvoren 13. novembra u 20 časova, premijernom projekcijom nagrađivanog filma „GMO OMG“, dok će program Festivala istog dana početi u 10 časova pre podne, edukativnim i kreativnim radionicama. U okviru filmskog programa će se naći 48 takmičarskih kratkih i amaterskih filmova iz 18 zemalja, kao i šest revijalnih filmova, od kojih će neki biti premijerno prikazani u Srbiji.\nFestival zelene kulture pokrenuo je Centar za unapređenje životne sredine, organizacija građanskog društva čiji je cilj da podstakne zaštitu prirodnog nasleđa.\nU želji da osnaži i podrži ovakve inicijative, CPN će na ovoj manifestaciji još jednom za beogradsku publiku predstaviti izložbu „Deset otvorenih pitanja nauke“. Pokrovitelj postavke je čuveni engleski fizičar, hemičar i popularizator nauke Filip Bol, urednik časopisa Nature, a selekcija predstavlja deset nerešenih naučnih problema.\nPored ove izložbe, CPN učestvuje i na panel-diskusiji sa temom „Procena uticaja medija na životnu sredinu“, koja će se održati u četvrtak, 14. novembra, u Domu omladine Beograda.\nGreen Fest je jedan od najvažnijih događaja sa temom životne sredine koji se tokom godine održavaju u Beogradu. U tri dana, posetioci Festivala će kroz filmove, radionice, diskusije i izložbe biti u prilici da se upoznaju sa novim trendovima, idejama i dilemama na polju očuvanja životne sredine.\nIstražite više o festivalu Green Fest.


Regionalni radio Srem | Srđan Marjanović: Prvi u državi, peti na svetu!\nSrđan Marjanović: Prvi u državi, peti na svetu!\nAdmin 24. новембра 2012. Aktuelno, Ruma, Sport Нема коментара на Srđan Marjanović: Prvi u državi, peti na svetu!\nZa razliku od većine mladih ljudi koji se bave sportom i koji žele da svoj talenat materijalizuju, Srđan Marjanović iz Rume je izabrao sport koji na prvom mestu afirmiše estetiku i način življenja, a u drugi plan stavlja finansijski momenat. Reč je o body buildingu.\nPionir body buildinga u našoj zemlji je svakako Petar Čelik, koji se svojevremeno kotirao veoma visoko u Evropskim pa i svetskim okvirima. Srđan Marjanović, naš sugrađanin ima 21. godinu, a ovim sportom se bavi već tri godine i za to vreme je postigao dobre rezultate, kako na republičkom, tako i na svetskom nivou. Prve korake u body buildingu je načinio kod Božidara Trkulje, inače višestrukog prvaka Jugoslavije, kasnije Srbije i Crne Gore. U jednom trenutku nakon silnih treninga bez vidnijeg rezultata i napretka, došao je u poziciju da od svega odustane. Međutim, kada je počeo da čita stručnu literaturu vezanu za bodybuilding, stara ljubav prema ovom sportu se vratila. Nakon toga, usledilo je poznanstvo sa nekoliko vrhunskih takmičara, a jedan od njih je bio Igor Šikora koji ga je nagovorio da se prijavi za prvenstvo države 2012. godine u federaciji „NABBA“.\nRezultat mukotrpnog treninga je bilo i prvo mesto u kategoriji „Bodyclassic juniors“, što mu je otvorilo vrata da se pojavi na svetskom prvenstvu u Austriji. Na ovoj prestižnoj sportskoj manifestaciji, Srđan Marjanović u veoma jakoj konkurenciji je zauzeo peto mesto, što mu je dalo volju i vetar u ledja, da nastavi sa treninzima i podigne nivo samopuzdanja u budućim takmičenjima.


„Tigrice“ dobile novo pojačanje - Ritam Grada - vesti Kragujevac\nPočetna Sport „Tigrice“ dobile novo pojačanje\n„Tigrice“ dobile novo pojačanje\nTalentovani pivot Vanja Lukić, dojučerašnja igračica Voždovca, drugo je pojačanje „tigrica“ u pauzi između dve sezone.\nStrateg Radničkog, Aleksandar Radosavljević, otkrio je da je dugo pratio ovu igračicu i u jednom periodu čak i trenirao, pa je uveren da je pravo rešenje za njegov tim.\n– Reč je o devetnaestogodišnjakinji koja igra na mestu pivota i smatram da kod nje ima dosta prostora za napredak, kako individualni, tako i u taktičkom smislu. Čvrsta je, požrtvovana i uz rad sa ostalim devojkama očekujem od nje brz i veliki pomak u igri i da će se vrlo brzo uklopiti u sistem koji gajimo – rekao je Radosavljević.\nVanja je istakla da je zadovoljna što je postala deo šampionske ekipe.\n– Nadam se da ću opravdati poverenje trenera i uprave kluba, daću sve od sebe da pomognem ekipi da i u novoj sezoni ponovimo uspehe iz prethodne. Većinu devojaka već poznajem i verujem da ću se brzo uklopiti – kazala je Lukićeva, prilikom potpisivanja dvogodišnjeg ugovora.\nPrethodni članakBeba dojena metadonom ponovo sama diše\nSledeći članakOdržan javni čas o bezbednosti mladih


Kosovo je Srbija: Mapa austrijskog medija iznervirala Prištinu - Sputnjik Srbija\n18:31 08.05.2021 (osveženo 18:39 08.05.2021) Preuzmite kraći link\nPoznati austrijski medij „Osterajh“ Oe24.at objavio je mapu Evrope koja prikazuje Kosovo i Metohiju kao deo Srbije, što je izazvalo gnev medija u Prištini.\nTaj austrijski medij je na svom Instagram nalogu podelio mapu zemalja čiji građani mogu bez ograničenja da uđu u Austriju, nakon 19. maja, kada se završava zatvaranje te zemlje, objavio je prištinski Telegrafi.\nTelegrafi podseća da je ovaj portal veoma čitan, ali i da je, bez obzira na objavljenu mapu, ipak činjenica da je Austrija bila jedna od prvih zemalja koja je priznala samoproglašenu nezavisnost tzv. Kosova, objavile su Novosti.\n„Ne provociramo Srbiju na Kosovu“: Hrvatski predsednik izneo niz optužbi na račun srpske vlasti\nSrbija, Kosovo, mapa, Austrija


MEĐUNARODNI FESTIVAL "STRINGS" U LESKOVCU: Vlatko Stefanovski drži masterklas | Novosti.rs\nTih šest dana ljubitelji muzike uživaće u pet koncerata poznatih solista i ansambala iz zemlje i inostranstva. Osim klasične na programu je i koncert diksilend muzike Old hat orchestra, koji nastupa 11. septembra u leskovačkom Narodnom pozorištu, a festival će biti zatvoren u Centru za stručno usavršavanje kada će publika imati priliku da uživa u koncertu Vlatka Stefanovskog, osnivača legendarne jugoslovenske rok grupe "Leb i sol".\nPre nastupa, Stefanovski, koji je od sredine devedesetih izgradio impresivnu solo karijeru nastupajući sa vrhunskim muzičarima i vodećim orkestrima, za sve zainteresovane održaće i masterklas u prostorijama organizatora manifestacije - Leskovačkog kulturnog centra, gde će biti održano i nekoliko koncerata klasične muzike.\nKoncert kamerne muzike, 12. septembra, održaće predavači na "Stringsu" violinista Goran Kentera i kontrabasista LJubinko Lazić, zatim violinista Dušan Panajotović, pijanista Igor Dražević i mlada studentkinja violončela Nađa Stevanović. Za 13. septembar planiran je nastup Davida Saramandića na violini, i Aleksandra Stefanovića. Dan kasnije uslediće koncert gudačkog kvarteta, nastup dvojice violinista Roberta Lakatoša i koncert majstora Beogradske filharmonije Miroslava Pavlovića, violončeliste Nemanje Stankovića, kao i čuvenog violiste Pante Veličkovića, profesora na Fakultetu muzičke umetnosti u Novom Sadu i u Školi za mlade talente u Ćupriji - predsednika Umetničkog saveta "Stringsa".\nARSENAL FEST SAMO ONLAJN: Jubilej samo na internetu\n08. 09. 2020. u 13:03\nNASTUP DŽEZ PEVAČICE SOFIJE KNEŽEVIĆ U NARODNOM POZORIŠTU: Koncert i „Sofijazz“\nOsim lokalne samouprave, letnju školu muzike u Leskovcu podržalo je i nadležno ministarstvo sa milion dinara.\nIZLOŽBE U PRATEĆEM PROGRAMU\nUVERTIRA za muzički deo festivala biće izložba idejnih rešenja za novi vizuelni identitet "Stringsa" i ona će biti otvorena 10. septembra u galeriji Leskovačkog kulturnog centra, dok će u holu ustanove sutradan, pre početka ceremonije svečanog otvaranja, biti otvorena i izložba fotografija nastalih na prošlogodišnjem festivalu, čiji su autori Zoran Petrović, Ivana Stojanović i Milena Milenković.\nmuzički festival Leskovac Vlatko Stefanovski Strings\nARTLINK FESTIVAL NA KALEMEGDANU: Koncert "Kamerata Balkanika"\nU SARADNJI sa Beogradskom trđavom, od 10. Do 12. septembra, održaće se Artlink festival na nekoliko lokacija na Kalemegdanu, u okviru „Kalemegdan Summer Festivala“ i podršku Grada Beograda.\n"ZATRESLI" LUCERN: Ceca i Aca Lukas se vratili iz Švajcarske\nESTRADNE zvezde Svetlana Ceca Ražnatović i Aca Lukas zapevale su preksinoć u švajcarskom gradu Lucernu, gde se "Viscose club" tresao u ritmu njihovih brojnih hitova.\n06. 09. 2020. u 22:29\nFILMSKA MUZIKA POD ZVEZDAMA: Spektakularni nastup Zrenjaninske filharmonije u Žitištu (FOTO)\nZRENJANINSKA filharmonija prvi put je nastupila u Žitištu, pod otvorenim nebom na fudbalskom terenu Sporstog centra "Dragan Vučurević Vučko".\n05. 09. 2020. u 15:20\nSUBOTNJI koncert grupe "I-plej" u bašti zemunskog kluba "Fest" doneo je sjajnu razmenu energije benda i publike, što je i očekivano, jer su se i jedni i drugi, posle duge pauze usled pandemije kovida 19, uželeli ovakvih događaja.\nLAGANO otvaranje manjih koncertnih prostora, uz ograničen broj posetilaca i propisane mere zaštite, iskoristiće, između ostalih, i Jelena Karleuša.\nŠESTOMESEČNU koncertnu tišinu večeras je prekinula "Noć muzike" pod simboličnim sloganom "Simfonija života", koja je izvedena na stadionu "Tašmajdan".


RTV BIR - O hapšenjima u Srbiji: "Srbija treba prihvatiti punu odgovornost za agresiju na BiH!"\nO hapšenjima u Srbiji: "Srbija treba prihvatiti punu odgovornost za agresiju na BiH!" Istaknuto\nIzrešetani zid na ulazu u zemljoradničku zadrugu Kravica\nTužilaštvo Bosne i Hercegovine podržalo je kolege u Srbiji zbog uspješne akcije hapšenja slobode sedam osoba osumnjičenih za ratne zločine u Srebrenici.\nJedan od uhapšenih, kako je objavila agencija Associated Press, je i bivši komandant jedne od jedinica u Specijalnoj brigadi policije MUP-a Republike Srpske Nedeljko Milidragović. Kako navodi agencija, čovek poznat kao "Neđo kasapin" je sada postao "uspešan biznismen u Srbiji".\nU saopštenju Tužilaštva BiH se navodi da je akcija direktni rezultat dobre saradnje i razmjene informacija između dva tužilaštva u okviru protokola o saradnji.\n"Uspješnom saradnjom kolege u Srbiji su identificirali i locirali počinitelje ratnih zločina, te je rano jutros, u više gradova širom Srbije, lišeno slobode ukupno sedam osumnjičenih osoba", saopšteno je iz Tužilaštva BiH.\nIz Tužilaštva BiH navode da su ove osobe su pod istragom i osumnjičene su da su kao bivši pripadnici Specijalne brigade policije Centra za obuku Jahorina MUP-a RS, direktno učestvovali u ubistvima najmanje 1.000 zarobljenih Bošnjaka, muškaraca i dječaka, na lokalitetu Zemljoradničke zadruge Kravica, u mjesecu julu 1995. godine.\nPorodice žrtava više ne vjeruju sudovima i suđenjima\nPredsjednica Udruženja "Majke Srebrenice" Hatidža Mehmedović komentarišući hapšenja osumnjičenih za zločine na području Srebrenice sprovedena jutros u Srbiji, kazala je kako porodice žrtava "više ne vjeruju sudovima i suđenjima".\n"To je trebalo davno uraditi, samo što ne znamo kako će im biti suđeno. Mi više u sudove i ne vjerujemo jer nagrađuju zločince. Mi znamo, prošlost ne možemo vratiti, naši se ne mogu živi vratiti, ali je sud trebao i prije bolje da radi kako bi mlađe generacije bile opominjane i kako bi zločinci odgovarali za zločine koje su počinili jer to nisu bile životinje, nego ljudi. To je bio narod, zaštićen, a nezaštićen", kazala je Mehmedović u izjavi za Agenciju Anadolija.\n"Zašto im nije suđeno u Bosni? Oni su počinili zločine u Bosni. Mi ne vjerujemo nijednim sudovima, a naročito sudovima van Bosne", dodala je.\nOna je napomenula da "Srbija treba prihvatiti punu odgovornost za agresiju na BiH jer tek će onda doći do nečeg normalnog. Nadamo se da će doći taj dan jer će svi morati prihvatiti odgovornost za ono što su počinili".\nDuraković: "taj proces u životnom vijeku nas žrtava neće biti završen"\nNačelnik Opštine Srebrenica Ćamil Duraković je pozdravio jutrošnje hapšenje sedam osoba u Srbiji zbog postojanja osnova sumnje da su u Srebrenici, na lokalitetu Kravice, počinili ratni zločin protiv civilnog stanovništva.\nMeđutim, Duraković je naglasio da je izvještajem Komisije Vlade bh. entiteta Republike Srpske utvrđeno da je oko 20.000 osoba na direktan ili indirektan način bilo povezano sa zločinom u Srebrenici, koji je dobio kvalifikaciju genocida.\n"To predstavlja jedan sistematski zločin što dokazuju i brojna hapšenja odgovornih ne samo u Srbiji nego i širom svijeta. Ovo što se desilo u Srbiji, vezano za hapšenje sedam osoba osumnjičenih za zločine u Srebrenici jeste korak naprijed, ali s obzirom na to da imamo 20.000 osoba na osnovu izvještaja Vlade RS-a, cijenimo da taj proces u životnom vijeku nas žrtava neće biti završen. Pozdravljam aktivnosti s nadom da će biti nastavljene i da će svi odgovorni biti privedeni licu pravde. Ako se nastavi malo bržim tempom, moguće je postići možda i neke značajnije rezultate", ocijenio je načelnik Opštine Srebrenica Ćamil Duraković.\nViše iz kategorije: « Robinson: Ljudi sa zapada bi preko BiH mogli bolje razumjeti Islam\tDonja Golubinja: Otvoreno naselje za porodice koje su u poplavama ostale bez svojih kuća »


"Poklonite se srpskoj naciji, koja nam je podarila tri četvrtine odbrane u ovom timu kola", piše Eurosport u tekstu pod naslovom "Super Srbi".\nMesto na golu je pripalo čuvaru mreže Aston vile Berdu Fridelu, koji je u remiju 1:1 sa Birmingemom sjajnim odbranama obeležio 250. uzastopni start u elitnom takmičenju.\nJedinu poziciju u odbrani koju nisu popunili "Super Srbi" zauzeo je desni bek Liverpula Martin Keli. U centru je dvojac Nemanja Vidić - Bane Ivanović, dok je na levoj strani Aleksandar Kolarov.\n"Kapiten Junajteda je jednostavno bio neverovatan protiv Totenhema i pomogao je svojoj ekipi da odbija napad za napadom domaćih. On je srce odbrane koja nije pobeđena ove sezone. Ivanović je posle pobedonosnog gola na Ivudu u oktobru, ponovo pogodio protiv Blekburna za veoma važnu pobedu Čelsija. Kolarov kompletira het-trik Srba u odbrani, a o njegovom nastupu dovoljno govori to što je zaslužio ovo mesto iako je Siti u pobedi nad Vulverhemptonom primio čak tri gola", piše Eurosport.\nVezni red čine Teo Volkot (Arsenal), Luka Modrić (Totenhem), Jaja Ture (Siti), Floran Maluda (Čelsi), dok su u napadu Karlos Tevez (Siti) i Piter Odemvingie (VBA).


U narednim sedmicama o drugoj tranši kredita MMF-a - Klix.ba\nU narednim sedmicama o drugoj tranši kredita MMF-a\n27.2.2010. u 11:34\nSastanak Borda direktora Međunarodnog monetarnog fonda (MMF) u Washingtonu, koji bi mogao da bude održan u nekoliko narednih sedmica, odlučiće o drugoj tranši stand-by aranžmana sa BiH, izjavio je Srni rezidentni predstavnik MMF-a u BiH Milan Čuč.\n"U narednih nekoliko dana Kancelarija rezidentnog predstavnika će analizirati usvojene zakone. Pod uslovom da oni budu u skladu sa sporazumom postignutim tokom misije u novembru 2009. godine, zaposleni u ovoj finansijskoj instituciji će preporučiti Izvršnom odboru da zaključi prvi pregled po programu", rekao je Čuč.\nPrema njegovim riječima, ohrabrujuća je vijest da je Parlament Federacije BiH usvojio reformske zakone o novčanim naknadama pojedincima, jer otvara put ka provođenju fundamentalnih reformi u oblasti gotovinskih naknada.\nČuč je ocijenio da bi njihovo provođenje kreiralo jedan pravedniji sistem, koji bi bio i fiskalno održiv, te dodao da je ovo veoma važan prvi korak u okviru stalnih napora koje ulažu i Republika Srpska i FBiH da stave svoje finansije na održive osnove.\nŠef Kancelarije Svjetske banke u BiH Marko Mantovaneli rekao je Srni da će ova kancelarija razmotriti mogućnost da kredit u iznosu od 111 miliona američkih dolara u najskorije vrijeme bude predstavljen na odobrenje Upravnom odboru Svjetske banke, nakon što je federalni Parlament usvojio set zakona koji se odnose na usmjeravanje socijalnih i boračkih davanja.\n"Kreditna sredstva bila bi usmjerena za podršku entitetskim budžetima. Na ovaj način bi se doprinijelo ostvarenju planirane budžetske potrošnje u ovoj godini, uključujući i obezbjeđenje isplate planiranih transfera budžetskim korisnicima", pojasnio je Mantovaneli.\nOn je rekao da će se u isto vrijeme raditi na jačanju kapaciteta nadležnih institucija u BiH, kako bi se od januara 2011. godine moglo započeti sa novim sistemom raspodjele socijalnih i boračkih davanja u skladu sa potrebama najugroženijih kategorija stanovništva.\n"Na ovaj način biće obezbjeđena odgovarajuća podrška za najugroženije slojeve društva, na održiv i pravičan način", naglasio je Mantovaneli.\nMljekara Meggle dobila prvi halal certifikat za mliječne proizvode\n27.02.2010. u 13:16\nPromet Banjalučke berze 65.252 KM\n26.02.2010. u 17:03


Milenković: Čeka nas period velikih iskušenja - JUGPRESS\n„U životima svih nas postoje trenuci kada istovremeno osećamo i ponos i strah. Stojim danas pred vama ponosan, jer su iza nas rezultati koji govore više od hiljadu reči. Ponosan, jer sam na čelu tima u koji verujem, ponosan i spreman da zajedno uložimo sve što je u našoj moći, da našoj deci obezbedimo bolju budućnost. Osećam i strah, ne od neuspeha, već od odgovornosti prema našim sugrađanima, koji su nam ukazali ogromnu podršku na prošlim izborima. Odgovornost je ta koja nas obavezuje da prolijemo i poslednju kap krvi i znoja kako bi ovaj grad, u kome sam rođen, pretvorili u mesto vredno življenja”, rekao je gradonačelnik Milenković.


17 Feb 2016 Komentara (0)Novosti / Novosti iz osiguranja / Osiguranje / Osiguravajuće kuće / Wiener Stadtische Osiguranje / Vienna Insurance Group / WSO / VIG / Generali / Generali osiguranje / Generali Group / MetLife /\nUgovor o prenosu portfelja dobio je odobrenje regulatora, Narodne banke Srbije, i na osnovu njega MetLife je preneo većinu svog portfelja u Srbiji društvu WSO, i to deo koji čine polise osiguranja za slučaj smrti ili doživljenja i osiguranja za slučaj doživljenja. To je inače bio prvi prenos portfelja između dva operativna osiguravajuća društva u Srbiji.\nNakon prenosa tog dela portfelja usledio je i prenos preostalog portfelja na društvo Generali Srbija a.d. Beograd, i to godišnje obnovljivih riziko osiguranja za slučaj smrti i godišnje obnovljivih riziko osiguranja za slučaj smrti ili potpunog, trajnog invaliditeta, nakon čega je MetLife završio prenos celog svog portfelja u Srbiji. Posljednji korak ovog društva u napuštanju tržišta bio je pribavljanje saglasnosti regulatora za dobrovoljnu likvidaciju, što je predstavljalo i prvu dobrovoljnu likvidaciju nekog osiguravajućeg društva u Srbiji.


U okviru dijaloga o Kosovu održan okrugli sto o baštini kulture\nBeta 27. marta 2018. 15:35\nU Beogradu je danas održan 26. okrugli sto koji je u okviru „unutrašnjeg dijaloga“ o Kosovu danas okupila ličnosti iz kulture i prosvete.\nZamenik direktora Kancelarije Vlade Srbije za Kosovo, Dušan Kozarev je na tom skupu u Palatu „Srbija“ osudio jučerašnji „banditski teroristički napad u Kosovskoj Mitrovici i otmicu direktora Kancelarije Marka Djurića“.\nKozarev je rekao da „i pored svega nastavljamo da simbolično pokazujemo pobedu miroljubive politike i ispružene ruke“, i da je „srpski narod i u težim uslovima bio kadar da odbranim državu i narod“.\n„Kultura i njene raznolikosti moraju biti osnov za spajanje i razumevanje naroda, a ne za nove sukobe ili produbljavanje starih“, rekao je na skupu ministar kulture Srbije Vladan Vukosavljević i ocenio da nosilac očuvanja i zaštite nasledja na Kosovu mora da bude država Srbija, u saradnji s medjunarodnim kulturnim i drugim institucijama.\n„Pitanje Kosova i Metohije je od prvorazrednog značaja koje se tiče prošlosti, sadašnjosti i budućnosti srpskog naroda“, rekao je Vukosavljević i naglasaio da „svaki pristup rešavanju tog problema mora uzimati u vid činjenicu da su Kosovo i Metohija i kolevka i jedinstveni istorijski izraz kako srpske države tako i kulture srpskog naroda“.\nPredstavnik Kancelarije za saradnju Srbije sa Uneskom, Goran Milašinović je ocenio da „Kosovo ne teži prijemu u Unesko da bi štitilo kulturnu baštinu, već da bi prisvojilo srpske svetinje, prikazalo ih kao svoje i tako zatrlo vekove srpskog postojanja“.\nRekao je da će Srbija „mobilisati sve snage da spreči“ Kosovo ako ponovo podnese zahtev za prijem u Unesko.\nPisac Milovan Vitezović ocenio je da će „tek mir koji bude došao na Kosovo“ omogućiti arheološka i druga istraživanja.\nVitezović je podsetio i na brojne i duboke veze srpskog i albanskog naroda i naveo da su, pre islama, otac i brat Skenderbega, koga Albanci predstavljaju kao nacionalni simbol, sahranjeni u srpskom Manastiru Hilandaru, na Svetoj Gori, u Grčkoj.\nProfesor Zoran Avramović je ocenio da treba formirati zajednicu istraživača iz raznih oblasti, raditi na povezivanju stvaralaštva, očuvanju insitucija kulture, podsticanju kulturnih i umentičkih programa, objavljivanju knjiga s kosovskom tematikom, jačanju obrazovne politike.\nOn je rekao da u pomoć kosovskim Srbima treba da se uključe i umetnici „sa akcentom na estradnim“.\nNa skupu su učestvovali i predsednik Matice iseljenika i Srba u regionu Midorag Jakšić, umetnici Jadarnka Jovanović, Ivana Jordan, Merima Njegomir, ali i Vladimir Djurić (Djura i Mornari) i Dragica Radosavljević – „Cakana“.\nModerator je bio glumac Tihomir Arsić, a govorili su i direktori Narodnog muzeja Bojana Borić Brešković, Narodnog pozorišta Dejan Savić, gradska sekretarka Beograda za kulturu Ivona Jevtić, predstavnici Kulturno-prosvetne zajednice Srbije Živorad Ajdačić i Ratomir Popović, istoričar Predrag Marković.


Da li će Bakir žrtvovati generale? - 31.07.2015, Sputnik Srbija\nPolitičkom ofanzivom i odlukom o referendumu o radu prvosudnih institucija BiH, predsedik Republike Srpske Milorad Dodik vrši pritisak na Tužilaštvo BiH da... 31.07.2015, Sputnik Srbija\npolitika, vesti, svet, milorad dodik, naser orić, bakir izetbegović, atif dudaković, sda, tužilaštvo bih, sud bih, bosna i hercegovina (bih), region\n13:43 31.07.2015 (Osveženo: 03:35 26.08.2021)\n© AFP 2022 / ELVIS BARUKCICPolitički lider Bosanskih Muslimana , Bakir Izetbegović\nO tome koji bi to generali mogli biti najpre će, kako se navodi, biti upitan bošnjački član Predsedništva BiH i lider najuticajnije bošnjačke Stranke demokratske akcije (SDA) Bakir Izetbegović.\nPrvi osumnjičeni za hapšenje su, prema „Bosnijan tajmsu“ Naser Orić i Atif Dudaković.\n„Tužilaštvo BiH je skoro matirano i moraće da dokaže da je nezavisno i nepristrasno. Pitanje je samo sme li da zatraži i hoće li dobiti politički ’blagoslov‘ vladajućih bošnjačkih struktura. Taj blagoslov prvo će biti zatražen od Bakira Izetbegovića“, navodi „Bosnijan tajms“ u analizi pod naslovom „Ko su Bakirovi kurbani (žrtve)“.\nPortal napominje da se Izetbegović „vrlo korektno i principijelno“ ponašao tokom nedavnog hapšenja Nasera Orića i njegovog prognoziranog izručenja Srbiji.\nOrićevo oslobađanje i izručenje BiH, Izetbegović, kako se navodi, može sebi da pripiše kao politički poen.\n„Ali, Izetbegović nema manevarskog prostora da ikoga zaštiti pred domaćim pravosudnim instancama. Toga je svestan i Dodik i verovatno mu to i jeste bio primarni politički cilj da na ovakav način zada udarac Izetbegoviću“, navodi portal.\nIstiče se da bi hapšenje Orića, Sakiba Mahmuljina, Atifa Dudakovića i Halila Brzine, kao i nekog lokalnog ratnog komandanta „Zelenih beretki“ zbog slučaja „Dobrovljačka“, izazvalo revolt kod boraca koji bi oni iskalili na SDA i na Izetbegovića lično.\nPortal podseća da je Dodik rekao da do odluke Ustavnog suda RS o referendumu postoji prostor za razgovor o rešavanju spornih pitanja u vezi sa radom Suda i Tužilaštva BiH, a da je posle toga jedini put kojim se može ići — plebiscit.


Uglavnom spremni za novi grip | farmaceuti.com\nHome TRETMANI AKNI Opste Uglavnom spremni za novi grip\nLekari u primarnoj zdravstvenoj zaštiti su “prva linija odbrane”\nNovi virus H1N1 uzrokovao je ove godine, a posebno ove jeseni, dodatne probleme stanovništvu, ali i vladama mnogih država, zbog povećanih finansijskih troškova suzbijanja virusa, lečenja i zbrinjavanja obolelih i nabavke vakcina.\nU aprilu se novi virus, da podsetimo, najpre javio u Meksiku, a zatim se širio u nekim državama brže, a negde sporijim tempom. Razvijene države brzo su reagovale i uspele da obezbede dodatna finansijska sredstva za nabavku vakcina i ostalih sredstava za suzbijanje virusa i već sprovode vakcinaciju građana. Vakcinaciju građana u Evropi sprovodi već 17 država, dok će Hrvatska i Srbija biti jedine u okruženju van Evropske unije u kojima će vakcinacija uskoro krenuti. Srbija je, da podsetimo, sklopila ugovor sa švajcarskom kompanijom “Novartis” za isporuku tri miliona doza vakcina “focetrija” protiv virusa H1N1 po ceni od 799 dinara, vakcine će stizati sukcesivno do marta 2010. godine, a prva isporuka od 500 hiljada doza očekuje se sredinom decembra.\nBez obzira na vakcinaciju, o čemu će se svaki građanin izjašnjavati ponaosob, država se, po mišljenju predstavnika Ministarstva zdravlja i resornog ministra, dobro pripremila za odbranu od moguće pandemije. Aktivniji su bili, naravno, zdravstveni radnici u gradovima u kojima je prvo proglašena epidemija (Užice, Čačak, Kraljevo, Niš, Beograd, Kragujevac, Južnobački okrug sa Novim Sadom), dok je manje brige grip prouzrokovao u gradovima na severu Vojvodine (Kanjiža, Subotica) i na jugu Srbije.\nZdravstvene ustanove u Srbiji su opremljene za sledeći blagi talas epidemije, kaže prof.dr Branislav Tiodorović, član Posebne radne grupe za pandemiju gripa Ministarstva zdravlja Srbije i član republičke Komisije za zarazne bolesti, ali je svakako potrebno i dodatno opremanje za glavni udarni talas koji će doći početkom februara 2010.\ngodine, kada počne drugo polugodište u školama. Zato se obavlja ubrzana nabavka dodatnih respiratora, monitora za vitalne funkcije, lekova i zaštitne opreme, kaže prof. Tiodorović. Najugroženiji su delovi zapadne Srbije, i to Zlatiborski i Raški okrug s obzirom na poplave koje su tamo donele dodatne rizike za ubrzano širenje virusa gripa. Zato se u tim delovima Srbije čine posebni napori kako bi se obezbedila dodatna oprema, potrebni lekovi i ostale potrepštine. To znači, dodaje dr Tiodorović, da u svim gradovima i regionima nivo zdravstvene zaštite mora biti primeren epidemiji, posebno u domovima zdravlja, jer će oni nadalje biti glavni nosioci posla. Izuzetnu spremnost iskazuju infektivne klinike i instituti za javno zdravlje, gradski zavodi za zaštitu zdravlja u Beogradu, Nišu, Novom Sadu i Kragujevcu, kao i zdravstveni kapaciteti (bolnice i zavodi za javno zdravlje) u Kraljevu, Zaječaru i Užicu.\nDa su beogradske zdravstvene ustanove odavno učinile sve što je neophodno za adekvatno zbrinjavanje i lečenje obolelih od gripa izazvanog virusom H1N1, potvrđuje i primer Kliničko-bolničkog centra “Bežanijska kosa”. Akcioni plan ove zdravstvene ustanove podrazumeva da se jedan deo centra nameni isključivo obolelim od novog virusa. U prizemlju KBC “Bežanijska kosa” nalazi se soba za opservaciju, u koju pacijent može da uđe sa sve četiri strane iz kruga bolnice. Put je označen žutom linijom, pa građani koji sumnjaju da imaju novi grip neće imati problema da dođu do sobe za opservaciju. U ovom trenutku bolnica ima obezbeđena 42 mesta za obolele, a ukoliko se ukaže potreba biće ih i više. Domovi zdravlja kao “prva stanica” imaju, takođe, sobe za\nizolaciju obolelih, a u cilju mesečnog trebovanja zaštitne opreme – maski, rukavica i naočara, većina ustanova primarne zdravstvene zaštite poslala je Gradskoj upravi spiskove mesečnih potreba neophodnog potrošnog materijala.\nU Kliničkom centru Srbije je, u skladu sa preporukama Radne grupe za pandemiju novog gripa, u avgustu ove godine sačinjen Akcioni plan, kaže dr Simo Vuković, predsednik Upravnog odbora, što podrazumeva kako mere zaštite od infekcije gripa koje se primenjuju i prema pacijentima i osoblju, tako i praćenje i primenu aktuelnih uputstava dobijenih od Gradskog zavoda za javno zdravlje i Ministarstva zdravlja Republike Srbije. Obavezno je redovno obaveštavanje i dostavljanje svih potrebnih informacija nadležnim institucijama, a svaki pacijent kod kojeg postoji sumnja na novi grip se izoluje i prema njemu se primenjuju adekvatne mere. Redovno se održavaju sastanci u cilju edukacije osoblja, preduzete su mere zabrane poseta (Klinika za ginekologiju od početka novembra, a od 9. novembra na ostalim klinikama KCS) po preporuci Gradskog zavoda za javno zdravlje. Klinički centar Srbije je spreman i u ovom trenutku raspolaže dovoljnom količinom respiratora (70 komada, od čega je 8 na Klinici za infektivne i tropske bolesti KCS), lekova i medicinskog materijala.\nU Kliničkom centru Kragujevac sve je spremno za eventualnu pandemiju gripa tipa H1N1, osim dodatne količine respiratora koje bi ova ustanova trebalo da dobije po završetku tendera koje je Ministarstvo zdravlja raspisalo za nabavku ovih uređaja, kaže prof.dr Zoran Todorović, direktor Infektivne klinike Kliničkog centra Kragujevac. Klinički centar Kragujevac trenutno raspolaže sa 15 respiratora ukupno, što nije dovoljno, pa očekuje dodatnih 10 do 15 respiratora, što bi, prema procenama, trebalo da zadovolji potrebe obolelih iz Kragujevca i okoline kojima je potrebna respiratorna potpora. Lekova i ostalih materijala ima dovoljno, kaže prof. Todorović. Poslednjih dana ovoj ustanovi se javlja manji broj građana, tačnije javljaju se samo oni koji stvarno imaju simptome novog gripa – po tridesetak pacijenata, ističu u KC Kragujevac, a na bolničkom lečenju dnevno bude po dvadesetak srednje teških slučajeva obolelih od gripa. Poslednjih dana nije bilo pacijenta na respiratoru, a to ukazuje da se virus u Kragujevcu, gde su prvi slučajevi otkriveni, malo stišao.\nNa području osam opština Braničevskog okruga, tačnije u svim lokalnim samoupravama formirani su stalni štabovi i precizirana aktivnost zdravstvenih ustanova i ugostiteljskih objekata u slučaju većeg broja obolelih, kako bi se obezbedio smeštaj i izolacija obolelih, ističe dr Zorica Mitić, koordinator tima za praćenje pandemije. U Braničevskom okrugu nije zabranjeno masovno okupljanje, a najmlađi idu u vrtiće i predškolske ustanove, dok škole rade. U planu je izrada planova rada javnih preduzeća i vakcinisanja stanovništva, kako bi se sačuvali većih posledica ukoliko dođe do pandemije, kaže dr Mitić.\nI Vršac se blagovremeno pripremio za masovniju pojavu obolelih od novog gripa, ističe Bojan Mandić, član Opštinskog veća zadužen za zdravstvo, dodajući da u Vršcu nema životno ugroženih i težih slučajeva. U Domu zdravlja u Vršcu formirane su posebne ambulante sa lekarima kojima se javljaju svi oboleli sa simptomima gripa, nakon čega lekar utvrđuje kliničku sliku i, ukoliko je slabija, pacijent ide na kućno lečenje, ali ostaje na telefonskoj vezi s lekarom, koji prati njegovo stanje do ozdravljenja. Ako je klinička slika teža, oboleli se upućuje na bolničko lečenje, zavisno od kategorije pacijenta – od dečjeg odeljenja do infektivnog. Na svakom odeljenju Opšte bolnice u Vršcu postoji prostor za izolaciju, kaže Mandić, a bolnica je naručila i određenu količinu respiratora. Lokalna samouprava će organizovati rad dečijih vrtića prema potrebi, a najveći broj roditelja, iz preventivnih razloga, decu zadržava kod kuće. Oformljena je i komisija na opštinskom nivou, koju čine predstavnici lokalne samouprave, direktori zdravstvenih ustanova i načelnik infektivnog odeljenja.\nOčajnička potreba za novim antibioticimaKoža – rezervoar viška soli


Beta 4. maja 2017. 15:35\nPoslanici opozicije na sednici su se usprotivili izricanju kazni, navodeći da postoje „dvostruki aršini“ za izricanje opomena, te da se ne kažnjavaju poslanici vladajuće koalicije kada se neprimereno ponašaju.\nKao primer je navedeno da poslanik Narodne seljačke stranke Marjan Rističević vredja poslanike opozicije, a nije kažnjen ni kada je prikazivao fotografije golih žena u plenumu, a ne kažnjavaju se ni oni koji u Skupštini prikazuju fotografije dece poslanika.\nU odbranu Rističevića stao je koalicioni partner, predsednik Administrativnog odbora Aleksandar Martinović iz Srpske napredne stranke, ističući da je Rističević prikazao fotografije s proslave predstavnika pravosudja od pre nekoliko godina ,“kada je izvršena čuvena reforma pravosudja“, a na kojima se vidi da je hrana na služena golim ženama.\n„Da li treba da bude sramota Ristićevića što je prikazao te fotografije ili one koji su jeli sa golih žena i smatrali da im je baš sve dozvoljeno“, upitao je Martinović aludirajući na predstavnike prethodne vlasti, a potom direktno optužio predsednika Demokratske stranke (DS) Dragana Šutanovca kao jednog od njih.\n„Treba da bude sramota i one koji su jeli sa golih žena i Marjana Rističevića koji koristi svaku priliku da te slike pokaže u Skupštini, a najviše vas treba da bude sramota jer ga podržavate i što mu aplaudirate i divite se onom što govori“, rekla je Jerkov, a potom demonstrativno napustila sednicu odbora.\nMartinović joj je dok je odlazila dobacio: „Pozdravi Dragana Šutanovca i poželi mu lep provod s golim ženama!“.\nMartinović je povodom pokazivanja fotografija dece poslanika rekao da su to punoletni gradjani, od 20 godina, koji idu na javne proteste.\nMartinović je rekao da su sve opomene izrečene u skladu s Poslovnikom, a da se Damjanović neprimereno poneo prema predsedniku Odbora za Kosovo Milovanu Drecunu i da mu je više puta rekao „Prekini!“, te je zato kažnjen.


Velika podrška za nezavisnost\nPrebrojavanje glasova na referendumu u Sudanu\nJužnosudanski predsednik Salva Kir, u prvom javnom saopštenju posle završetka istorijskog glasanja o nezavisnosti, apelovao je na narod da „oprosti“ Severu građanski rat koji je opustošio zemlju, dok počinju da pristižu prvi razultati referenduma o nezavisnosti.\nRani izlazni rezultati nagoveštavaju veliku podršku za otcepljenje hrišćanskog Juga od pretežno muslimanskog Severa. Međutim, konačni rezultati se ne očekuju pre početka februara. Ako se narod na Jugu opredeli za nezavisnost, južni Sudan će u julu postati nezavisna država. Predsednik Juga Kir se posle jednonedeljnog referenduma prvi put obratio narodu sa predikaonice katoličke crkve u prestonici Juga Džubi.\nAmerički predsednik Barak Obama je čestitao južnom Sudanu na pretežno mirnom glasanju, istakavši da je to „nadahnuće za svet“. U današnjem izveštaju agencije „Asošijeted pres“ o ranim rezultatima glasanja u deset izbornih jedinica južne prestonice Džube, navodi se da je od 30 hiljada registrovanih glasova, gotovo 96 odsto za otcepljenje od Severa.\nAnalitičari očekuju da će sličan rezultat biti širom južnog Sudana. Izborna komisija je potvrdila da je izlaznost daleko premašila 60 odsto potrebnih za punovažnost referenduma. Glasanje je u najvećoj meri proteklo mirno, premda je dolazilo do smrtonosnih plemenskih okršaja duž granice između severa i juga u naftom bogatom regionu Abej. Zvanično je saopšteno da je proteklih dana poginulo najmanje 46 osoba.


Stručnjak Opšte bolnice Bel-Medic odgovara: Kako lečiti hronične bolesti u trudnoći? - mojabeba.rs\nTrudnoća predstavlja prirodan, fiziološki rast i razvoj ploda, u utrobi majke. Tok većine trudnoća protiče bez komplikacija, nesmetano, te zahteva periodične posete lekaru, ginekologu akušeru, čiji je zadatak da prati rast, razvoj ploda kao i zdravstveno stanje trudnice.\nNeke trudnoće komplikuju SE stanjima koje su isključivo vezane za postojanje trudnoće, odnosno ne postoje mimo trudnoće. Takva stanja zahtevaju veći nadzor lekara nad zdravljem kako trudnice tako i ploda (prevremeno rađanje, krvarenje u trudnoći, preeklampsija).\nPojedine trudnoće su komplikovane predhodnim, hroničnim, patološkim stanjima koja otežavaju život, a u trudnoći su simptomi hroničnih stanja izraženiji. Takve trudnoće sem opšteg\npraćenja, od strane ginekologa, imaju potrebu da budu praćene I od strane specijaliste u čijem se domenu nalazi osnovno, hronično oboljenje.\nNajčešća hronična oboljenja koja se ispoljavaju tokom trudnoće su astma, plućna bolest koja se karakteriše otežanom funkcijom disanja, epilepsija ili neadekvatna pražnjenje bioelektičnih potencijala u moždanim vijugama, a ispoljavaju se pojavom nevoljnih grčeva celog tela, ili pojedinim trzajima delova\nPovišena ili smanjena funkcija štitne žljezde tokom trudnoće, hronična hipertenzija, ili hronični povišeni pritisak. Dijabetes mellitus, šećerna bolest koja se ispoljava van trudnoće. Zajednička karakteristika svih ovih oboljenja je pojava da osnovno oboljenje tokom trudnoće može negativno da utiče na rast i razvoj trudnoće, ali ne mora. Bitno je da honična stanja budu pod nazorom, da se leče od strane specijalista u čijem je domenu osnovno oboljenje.\nDa se nivo ili doza medikamenata koja se koriste u lečenju osnovnih bolesti prilagode gestacijskoj starosti trudnoće prateći fiziološka zbivanja. Takav način lečenja je moguć uz zajedničko delovanje tj konzilijarni rad ginekologa akušera I specijaliste koji leči osnovno oboljenje.\nZadatak akušera je da prati tok trudnoće kao i da ocenjuje stanje napredovanja trudnoće, odnosno da ocenjuje tok uticaja osnovnog\noboljenja na trudnoću, dok je uloga specijaliste drugih grana da prilagode svoj način lečenja povećanim potrebama koje se ispoljavaju tokom trudnoće.\nJedino takvim, zajedničkim delovanjem, sprečavaju se negatine posledice udruženih hroničnih stanja ispoljenih tokom trudnoće na stanje rasta i razvoja ploda odnosno uticaja na trudnicu.\nTagovi: akušerstvo Bel Medic bolest GINEKOLOG AKUŠER ginekologija hronične bolesti u trudnoći opšta bolnica plod rast razvoj tok trudnoće top trudnica trudnoća Vladimir Vajs zdravlje trudnice žena\nMljac recept: Vitaminska užina\nSavršen odmor kod kuće\n22.07.2009 Pitajte stručnjaka\nOtići na more sa detetom san je svakog roditelja, ali, nažalost, danas ne može svako da ga ostvari. Ništa zato, leto kod kuće takođe može biti neza...\n28.10.2009 Pitajte stručnjaka\nSvojoj četvoromesečnoj bebi u ishranu uskoro hoću da uvedem i čvste namirnice. Koje mi kašice preporučujete za početak? Silvija iz Bačkog Jarka ...\n24 jan, 2018 Zanimljivosti\nPrvi septebar već je stigao što za mnoge roditelje znači da njihovi mališani ili po prvi put kreću u školu ili se posle letnjeg raspusta ponovo vra...\nDanas pripremite savršen desert: Čoko moko torta\n31 jan, 2016 Ishrana deteta\n[caption id="attachment_189469" align="alignnone" width="640"] Foto: Torte i Kolači[/caption] Sastojci: Za koru: 20 jaja 20 kašika šećera 24...\n2 apr, 2015 Poznati


Ulaznice za Divna Ljubojević, Beograd ~ Sava Centar\nInterpretatorka duhovne muzike Divna Ljubojević i njen vokalni ansambl "Melodi" održaće koncert 20. aprila (20:00) u Sava centru u Beogradu.\n"Radujem se veoma koncertu! Ove godine će to biti zapravo prvi put Vaskršnji koncert, jer će se održati u Svetloj sedmici - sedmici posle Vaskrsa. To će znatno obogatiti repertoar! Radni naziv je 'Vaskršnji koncert'", kaže Divna Ljubojević.\nDivna je prošlog aprila u Sava centru održala izuzetno uspešan koncert kojim je obeležila 25 godina rada sa "Melodi", i gde je promovisala CD "Antologija - najlepše duhovne muzike pravoslavnog istoka". "Antologija" je bila najprodavaniji album u 2016. godini za izdavača PGP RTS.\nPred novi susret sa beogradskom publikom, Divna ističe: "Radost nastupa izbriše poteškoće, koje su neizbežne kada se sprema koncert u sali ovakve vrste! A publika je izvanredna!"\nUlaznice za koncert Divne i "Melodi" 20. aprila u Sava centru su 1.200, 1.500, 1.800 i 2.100 dinara na blagajni Sava centra i preko mreže Eventim.\nFoto Marija Piroški (obavezno potpišite autorku):\nNakon što je prošle godine snimila svoju verziju hita Bajage i Instruktora "Od kada tebe volim", Divna je ovih dana ponovo učinila iskorak u svojoj karijeri, objavivši kao novi singl i spot "Siđi do reke".\nDivna se odlučila da, opet uz pomoć producenta i aranžera Voje Aralice, obradi pop klasik beogradske grupe U škripcu, iz "čiste ljubavi prema toj pesmi i sećanja na dane koje obeležila. :-)"


Dan online - Sport: Promocija mini rukometa u OŠ „Milorad Musa Burzan” - 2019-11-12\nSport LEGENDE ODRŽALE POKAZNI TRENING\nSa jučerašnje promocije Promocija mini rukometa u OŠ „Milorad Musa Burzan”\nPromocija mini rukometa u organizaciji Rukometnog saveza Crne Gore i uz podršku Ministarstva sporta i mladih organizovana je u Osnovnoj školi „Milorad Musa Burzan” u Podgorici. Tokom promocije podijeljeni su rukometni rekviziti sledećim školama: „Pavle Rovinski”, „Oktoih”, „Maksim Gorki”, „Savo Pejanović”, „Milorad Musa Burzan”, „Vladimir Nazor” i „Dragiša Ivanović” iz Podgorice, „Njegoš” i „Lovćenskih partizanskih odreda” sa Cetinja, kao i Međurečje iz Kolašina. Održan je i pokazni trening koji su vodili proslavljeni crnogorski rukometaš Petar Kapisoda, predsjednik Rukometnog saveza Crne Gore, te nekadašnje rukometašice Suzana Lazović i Anđela Bulatović, koje su treneri mlađih kategorija u ŽRK Budućnost. Osim proslavljenih imena crnogorskog rukometa, učenike su pozdravili direktorica škole „Milorad Musa Burzan” Andreja Sokić, predsjednik Crnogorskog školskog sportskog saveza Budimir Vukićević i zamjenik sekretara u Sekretarijatu za sport i kulturu Glavnog grada Miloš Antić.\nNaredni grad u kojem će biti održana promocija rukometa je Nikšić.


Odgovorno poslovanje kao prioritet za Galeniku – Urban Magazin\nGalenika je dio brazilske NC grupe od 2018. godine, ali na tržištu je prisutna već 77 godina i vrijedi za giganta farmaceutske industrije. Pouzdan brend zasnovan na kvalitetu, Galenika je jako dobar primjer love brand-a, jer ljudi vole Galeniku, i emotivno su vezani za proizvode ove farmaceutske kompanije. U BiH Galenikini proizvodi su veoma dobro poznati starijim generacijama, uvijek su bili dio kućnih apoteka što se tradicionalno prenosilo i na mlađe generacije.\nGalenika je kompanija kojoj se vjeruje, što je posljedica istinskog kvaliteta proizvoda. To svjedoče i potrošači, ali i profesionalci – farmaceuti i ljekari. U svom portfoliju Galenika ima više od 250 proizvoda. Najsavremeniji generički lijekovi, dijetetski suplementi, kozmetički proizvodi i medicinska sredstva, a gotovo kompletan asortiman je rezultat Galenikinog sopstvenog razvoja. Sa godišnjim potencijalom proizvodnje od 100 miliona pakovanja, Galenika je snažno prisutna u cijelom regionu, kao i na međunarodnim tržištima.\nUz tradiciju i kvalitet, Galenika je beskompromisno posvećena i inovacijama, a treba napomenuti da je to kompanija koja je jedna od prvih u svijetu počela proizvodnju penicilina, još 1947. godine, a danas ima čak 50 proizvoda koji su na tržištu preko pola vijeka.\nUz veličanstveni istorijat i neprikosnoveni kvalitet, kompanija gleda u budućnost širom otvorenih očiju. Galenikin Institut za istraživanje i razvoj uvijek neumorno radi na stvaranju novih i boljih proizvoda. Inspirisana digitalizacijom koja ubrzava svijet, Galenika je prva kompanija u Centralnoj i Istočnoj Evropi koja je implementirala najsavremeniji sistem za upravljanje poslovnim procesima, kao i inovativnu B2B platformu koja klijentima omogućava poslovanje sa Galenikom kroz najsavremenije digitalno iskustvo.\nProizvodnja se odvija u dvije moderne fabrike i to u skladu sa najvišim GMP i ISO standardima. Kao privredni subjekat sa dugom tradicijom poslovanja, prevashodni cilj je odgovorno poslovanje, kako u finansijskom, tako i u društvenom aspektu, a kompanija već dugi niz godina uspješno sprovodi adekvatne mjere zaštite životne sredine i realizuje ciljeve koji su u saglasnosti sa strogim zahtjevima standarda ISO 14001.\nS tim u vezi, u planu je investiranje u modernizaciju kotlarnice za proizvodnju toplotne energije. Vrijednost ove investicije iznosi milion i sto pedeset hiljada evra. Ova investicija je u skladu sa trajnim opredeljenjem kompanije da ulaže u unaprijeđenje energetske efikasnosti i neutralnog uticaja na životnu sredinu. Primjena globalne korporativne politike NC grupe kojoj pripada i Galenika, unaprjeđenje energetske efikasnosti i investicije u najsavremeniju tehnologiju doprinose stalnom razvoju i daljem jačanju pozicije kompanije Galenika kako u Srbiji, BiH tako i šire u regionu.


Reebok ženske patike ROYAL TECHQUE T CN4288 cena, cene Srbija, prodaja Beograd Novi Sad Niš\nReebok ženske patike ROYAL TECHQUE T CN4288 cene\nTrenutno nemamo slike za Reebok ženske patike ROYAL TECHQUE T CN4288\nEPonuda nije internet prodavnica već Vam omogućava da brzo i lako nađete Reebok ženske patike ROYAL TECHQUE T CN4288 po najjeftinijoj ceni. Naš cilj je da kupci budu što bolje informisani o ponudi Reebok ženske patike ROYAL TECHQUE T CN4288 na tržištu Srbije. Vrlo lako nalazite željeni proizvod za kategoriju Ženske patike cene, ne morate da lutate od sajta do sajta za Reebok Ženske patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Reebok ženske patike ROYAL TECHQUE T CN4288 sa PRODAVCEM. EPonuda ne može da garantuje potpunu tačnost specifikacije i slika za Reebok ženske patike ROYAL TECHQUE T CN4288. Pre kupovine, podatke za Reebok ženske patike ROYAL TECHQUE T CN4288 proverite na sajtu PROIZVOĐAČA.


14 godina od Rambujea\n05.02.2013. 11:55h 08.05.2017. 15:22h\n6. februara 1999. počela je mirovna konferencija o Kosovu na kojoj su učestvovali predstavnici vlasti u Srbiji i kosovskih Albanaca, uz prisustvo međunarodnih zvaničnika\nBEOGRAD - Sutra se navršava 14 godina od pregovora u dvorcu Rambuje kod Pariza. Tada je počela mirovna konferencija o Kosovu na kojoj su učestvovali predstavnici vlasti u Srbiji i kosovskih Albanaca, uz prisustvo međunarodnih zvaničnika.\nŠef delegacije Vlade Srbije na pregovorima o Kosovu Ratko Marković izjavio je tada da sastanak u Rambujeu "nije dao rezultate jer se nije pošlo od temelja, već od krova".\nOn je rekao i da je sastanak u Rambujeu bio sastanak na kome se delegacije dve strane, koje je trebalo da razgovaraju i postignu sporazum, "nikada nisu sastale, da pravila za rad sastanka nikada nisu utvrđena i da je rezultirao u izjavi, a ne u sporazumu, kako uobičajeno rezultiraju takvi sastanci".\nDelegacija kosovskih Albanaca prihvatila je u načelu predlog sporazuma o rešenju kosovske krize koji je predložila Kontakt grupa. Delegacija Vlade Srbije prihvatila je takođe u načelu taj predlog, ali je ostala pri stavu da se ne dozvoli prolazak kroz zemlju trupama NATO i da međunarodne snage na Kosovu budu pod okriljem UN.\nDržavna delegacija Srbije i delegacija kosovskih Albanaca potpisale su 18. marta različite sporazume. Delegacija kosovskih Albanaca potpisala je sporazum koji su ponudili međunarodni pregovarači, dok je državna delegacija Srbije potpisala sopstveni predlog političkog sporazuma - Sporazum o samoupravi na Kosovu i Metohiji.\nNi u poslednjem pokušaju, 22. marta 1999, specijalni izaslanik SAD Ričard Holbruk nije uspeo da ubedi tadašnjeg predsednika SRJ Slobodana Miloševića da prihvati sporazum o Kosovu i razmeštanje stranih trupa u pokrajini.\nNeuspešne razgovore s jugoslovenskim predsednikom pre Holbruka, imali su i međunarodni posrednici za Kosovo Boris Majorski, Volfgang Petrič i Kristofer Hil.\nDva dana kasnije, 24. marta, NATO je počeo bombardovanje tadašnje SR Jugoslavije, što je posle 78 dana rezultiralo povlačenjem jugoslovenskih snaga sa Kosova i uspostavljanjem privremene administracije UN u pokrajini (UNMIK).\nU februaru 2008, Evropska unija odobrila je slanje na Kosovo misije Euleks, sa zadatkom da postepeno preuzme sve nadležnosti od UNMIK-a. Misija EU na Kosovu s početnim operativnim kapacitetom počela je da deluje 9. decembra 2008. godine.\nU međuvremenu Kosovo je jednostrano proglasilo nezavisnost, 17. februara 2008, koju je u proteklih pet godina priznlo oko 90 država, među kojima su SAD, Velika Britanija, Francuska, Australija, zemlje regiona, osim BiH, i 22 članice Evropske unije.\nTri godine kasnije u Briselu su počeli razgovori Beograda i Prištine o životnim i drugim pitanjima, uz posredovanje predstavnika EU. Do izbora nove vlade u julu prošle godine Srpsku delegaciju predvodio je Borislav Stefanović, a albansku Edita Tahiri.\nNove srpske vlasti su saopštile da će sprovesti sve sporazume i dogovore koji su postignuti u Briselu. Pregovori na višem nivu počeli su 19. oktobra 2012. kada su se u Briselu, uz posredovanje visoke predstavnice za spoljnu politiku Ketrin Ešton, po prvi put sreli premijeri Srbije i Kosova Ivica Dačić i Hašim Tači.\nSastanak predsednika Srbije Tomislava Nikolića i predsednice Kosova Etifete Hahjage zakazan je za 6. februar u Briselu, upravo na godišnjicu početka neuspelih pregovora u Rambujeu. U međuvremenu su, u skladu sa postignutim dogovorom u Briselu, imenovani oficiri za vezu Srbije i Kosova, Dejan Pavićević, direktor Kancelarije za stručne i operativne poslove u pregovaračkom procesu i amdasador Kosova u Švedskoj Ljuljzim Peci.\ngodišnjicarambujebombardovanje SrbijeRatko Marović


Press Online :: Politika :: PRELOMNA TAČKA Kako je razgraničenje prestalo da bude svetska TABU TEMA / print=true\nAustrijski predsednik Aleksandar van der Belen izjavio je tokom Evropskog foruma u Alpbahu da mu se čini da je prisustvovao istorijskom trenutku, misleći na razgovore predsednika Srbije Aleksandra Vučića i kosovskog predsednika Hašima Tačija. Da li je to bio zaista istorijski trenutak teško je reći, ali sasvim je sigurno da je Albah na neki način postao prekretnica kada je reč o odnosu prema ideji razgraničenja.\nNeposredno pred forum stigla je nedvosmislena poruka iz Vašingotna, kada je savetnik predsednika SAD Donalda Trampa, Džon Bolton rekao da Amerika ne isključuje teritorijalne korekcije, a nakon susreta u Albahu krenuli su i iz drugih svetskih centara moći da pristižu signali da razgraničenje između Kosova i Srbije nije "tabu tema" i da bi bilo dobro poštovati ono što dogovore Beograd i Priština.\nDžon Bolton, savetnik američkog predsednika Donalda Trampa za nacionalnu bezbednost, rekao je u petak da se SAD neće uključivati u raspravu oko ideje o razmeni teritorija između Srbije i Kosova, ali i da “postoje novi znaci da obe vlade veoma tiho možda žele da o tome pregovaraju”.\n- Američka politika je da ako dve strane mogu da se o tome međusobno dogovore i postignu sporazum, mi ne isključujemo teritorijalne korekcije. Zaista nije na nama da to kažemo - rekao je pre nekoliko dana Bolton.\nUpravo ova izjava odjeknula je ne samo u domaćoj, beogradskoj i prištinskoj javnosti, već i u međunarodnoj, pošto su nakon nje nastavile da se nižu slični stavovi, ali i oni ne tako “tvrdi”, kakvi su do skoro bili.\nAmbasador Velike Britanije u Beogradu Denis Kif bio je obazriv, pa je rekao da ta zemlja, koja je u procesu izlaska iz EU, smatra da rasprava o mogućoj podeli ili promeni granica Kosova, razgraničenju ili razmeni teritorija mora uzimati u obzir sva pitanja, rizike i cenu. Kazao je i da “bilo koja ideja koja proiziđe iz dijaloga Beograda i Prištine mora da bude realna i dostižna”, kao i kako će ona doprineti unapređenju života ljudi na terenu, napretku u regionu...+\nZaokret u EU, mekši stav Nemačke\nPoruke iz Vašingtona i Londona, međutim, nisu bile tako isključive kao ona iz Berlina - nema menjanja granica. To je pre desetak dana poručila kancelarka Angela Merkel. Međutim, situacija danas više ne izgleda tako isključivo. Naime, Merkelova je, kako je sama rekla, razgovarala sa predsednikom SAD Donaldom Trampom o dijalogu Beograda i Prištine, sa kojim se saglasila da podržavaju sve razgovore koji vode ka cilju - rešenju kosovskog problema.\n- Ali, govorimo da je naravno teritorijalna celovitost kakva je sada stvorena jedna vrednost, i ja sam to isto rekla kada su ovde bili predsednici vlada BiH i Crne Gore, a to je da moramo biti oprezni da potezi na jednoj teritoriji ne dovedu do poteza na drugim teritorijama - izrazila je ona svoju bojazan.\nTakve brige, izgleda, sa njom ne deli cela Evrospka unija, čiji predstavnici imaju novo, modifikovano mišljenje, a to je da su razgraničenje ili korekcija granica prihvatljive ideje za razgovor.\nUpravo je to nakon Foruma u Austriji obznanio evropski komesar za proširenje i susedsku politiku Johanes Han, koji je kazao da bi Brisel trebalo da prihvati dogovor Srba i Albanaca kojim bi se rešio dugogodišnji problem Kosova.\n- Beograd i Priština moraju da normalizuju međusobne odnose kako bi se kvalifikovali za članstvo u EU, a onog trenutka kada se postigne dogovor, on bi trebalo da bude poštovan od strane svih članica EU - dodao je Han.\nU skladu s tim, sve češće se čuju teze onih koji zastupaju ideju podele da bi takav eventulani dogovor predstavljao bilaterlani dogovor Beograda i Prištine koji bi, samim tim, bio izuzetak i ne bi mogao da se primenjuje u drugim slučajevima, pre svega na Balkanu.\n“Zeleno svetlo” stiglo je i od Austrijanaca, tačnije od od austrijskog predsednika Aleksandra Van der Belena i kancelara Sebastijana Kurca, koji je rekao da ima “osećaj da postoji primetno približavanje Beograda i Prištine”.\nVučić i Tači sa evropskim i austrijskim zvaničnicima u Alpbahu\n- Tu situaciju treba iskoristiti za pronalaženje rešenja - rekao je on u Alpbahu, dok je Van der Belen kazao da treba dozvoliti Srbima i Albancima da se dogovore.\nI Slovenija prati taj talas, što je potvrdio, takođe u Alpabahu predsednik te zemlje Borut Pahor, koji je naveo da je neophodno podržati dijalog u cilju postizanja dogovora, ali i da se poštuje postignuti dogovor, kada ga bude.\nIz svega ovoga jasno je da eventualno razgraničenje ili korekcija granica nisu više tabu tema, i da su postale još jedna od opcija koja je “na stolu”.\nPoruke iz Prištine: Da li je Srbija ostvarila cilj?\nU tom svetlu, prištinski mediji iznose tezu da je Srbija “izgleda postigla cilj stvaranjem utiska da bi kosovska nezavisnost, bez saglasnosti Beograda, bila pogrešna i nestabila i ne predstavlja konačno rešenje”.\n- Srbija je pronašla podršku i u jednom delu administracije američkog predsednika Donalda Trampa - ocenio je briselski dopisnik prištinskog lista “Koha” Avgustin Paljokaj.\nČinjenica jeste da se sada iz SAD čuju neki novi tonovi, koji ne isključuju rešenja koja uključuju razgraničenje, naprotiv. Sa druge strane, treba imati u vidu da stav nemačke kancelarke Angele Merkel o nepromenljivosti granica, čini se, nije više toliko čvrst.


Obnavljen je objekat socijalnog stanovanja u Stantrgu u Mitrovici – MRSZ\nMitrovica, 16. februara 2018\nObnavljen je je objekat socijalnog stanovanja u Stantergu u Mitrovici, koji će služiti 17 porodica sa teškim društvenim uslovima. Objekat finansiran je od Ministarstvo Rada i Socijalne Zastite i obuhvata iznos od 294 hiljade eura,dok opština Mitrovica je izdvojilo parcelu i ce raspodeliti ove stanove za 17 porodica.\nSvečanom otvaranju prisustvovali su ministar Rada i Socijalne Zastite,Skender Rečica, predsednik Republike Kosovo Kadri Veseli,kao i gradonačelnik Mitrovice Agim Bahtiri.\nMinistar MRSZ Skender Rečica, rekao je da se oseća veoma srećan da danas ove 17 porodice korisnice porodice neće biti vani , ali će imati krov nad glavom i ponovo naći toplinu kuće, koja im je nestala za mnoge godine.\nMinistar je rekao da MRSZ takođe je sprovodilo i druge građevinske projekte sa socijalne prirode, kao što je izgradnja 10 kuća za porodice u stanju socijalne potrebe u Podujevu i stambenog bloka za socijalne slucajeve sa 25 stanova u Kačaniku i obećao je da u ovom mandatu Vlade će nastaviti i sa takvim drugim projektima, tako da se ne nadje nijedna porodica bez smestaja na Kosovu.\nPredsjedavajući Veseli obećao je porodicama da će 50 posto od kuhinjama mobilisati kroz donatorima , a ostatak kroz institucije. Veseli je rekao da je ovaj projekat veoma važan jer porodice trebaju imati smeštaj. Dodao je da ne treba porodicama dozvoliti da žive u teškim uslovima.\nU međuvremenu, gradonačelnik Mitrovice, Agim Bahtiri se zahvalio predsedniku Veseli i ministru Rečica , koji su omogućili da uoči 10. godišnjice nezavisnosti obradovaju ove porodice sa teskim socijalnim uslovima. Takođe, gradonačelnik Bahtiri je rekao da je opština takođe formirala adekvatnu komisiju koja će ispitati zahteve stanovanja i da će korisnici u roku od dvije sedmice dobiti ključeve.\nOdržan je redni sastanak Nacionalnog Saveta za Bezbednost i Zdravlje na Radu


Lev uveren u pobedu protiv Gane | BeliOrlovi.rs\nLev uveren u pobedu protiv Gane\n22. juna 2010 - 16:04|Gana, Nemačka, Svetsko Prvenstvo 2010|Komentari\nNemački selektor Joahim Lev uveren je da reprezentacija Gane neće eliminisati Nemačku sa Svetskog prvenstva u Južnoj Afici u poslednjem kolu Grupe D. Takav ishod moguć je ako Gana dobije Nemačku, a Srbija osvoji bod ili pobedi Australiju, ali Lev tvrdi da se to neće desiti.\n„Gana je verovatno poslednja od afričkih država koja može dalje na šampionatu i biće veoma motivisani. Neće biti lako, ali uvereni smo da imamo ono što je potrebno da bi ih pobedili“, rekao je Lev na konferenciji za novinare u Pretoriji.\nOn je dodao da će pokušati da spreči da njegovi igrači saznaju promene rezultata na utakmici izmedju Srbije i Australije, koja će se igrati u isto vreme sutra uveče.\n„Moramo da se koncentrišemo na pobedu u našoj utakmici“, rekao je Lev.\nU Grupi D matematički sve četiri reprezentacije imaju šanse za prolazak u sledeću rundu. Trenutno vodeću poziciju zauzima Gana sa četiri boda, slede Nemačka i Srbija sa po tri, dok Australija ima bod.\nLev smatra da su njegovi fudbaleri dovoljno mentalno jaki da poraz sa Srbijom ostave iza sebe.\n„Imam utisak da oni nemaju sumnje i da nisu nervozni. Ali Gana je fizički jak i snažan tim, biće to i mentalno i fizički veoma zahtevna utakmica za naše igrače“, naglasio je Lev.\nNemački selektor u meču sa Ganom neće moći da računa na napadača Miroslava Klozea, koji je na utakmici sa Srbijom dobio crveni karton. Umesto njega, u startnoj postavi verovatno će biti Kakau.\nSrbiji je za siguran prolazak u drugi krug takmičenja na SP u Južnoj Africi potrebna pobeda nad Australijom u poslednjem meču u grupi koji se igra u sredu uveče.


Druženje povodom 60 godina postojanja i rada MO penzionera Veliki Crljeni - GEM info\nDruženje povodom 60 godina postojanja i rada MO penzionera Veliki Crljeni\n11. novembra 2019. 13. novembra 2019. Redakcija 0 Comments\nPovodom 60 godina postojanja i rada MO penzionera Veliki Crljeni u restoranu “Kale“ u Stepojevcu održano je veliko druženje penzionera. Po tradiciji, i ovoga puta druženje penzionera u Velikim Crljenima proteklo je u najlepšoj atmosferi. Druženju su prisustvovali i predstavnici prijateljskih mesnih organizacija iz naše i okolnih opština.\nZnačajan jubilej, šest decenija postojanja i rada tradicionalnim druženjem obeležili su članovi mesne organizacije penzionera Veliki Crljeni. Pozitivna i vesela atmosfera obležili su i ovaj događaj kome su prisustvovali penzioneri i prijatelji udruženja iz naše i okolnih opština.\nMilija Milanović, MO penzionera Veliki Crljeni\nPodršku ovoj manifestaciji kao i svim aktivnostima udruženja i ovoga puta dala je lokalna samouprava, gradski odbornik Miladin Negovanović najavio je nastavak saradnje na brojnim projektima.\nMiladin Negovanović, gradski odbornik\nOvo druženje bilo je samo kruna brojnih humanitarnih aktivnosti i programa koji se realizuju u cilju podrške najstarijim sugrađanima. Nezaboravne uspomene koje su poneli i ovoga puta članovi udruženja podstrek su za predsedništvo mesnog odbora da na isti način nastavi sa ovakvim aktivnostima.\nShare the post "Druženje povodom 60 godina postojanja i rada MO penzionera Veliki Crljeni"\n← Nokautiran vozač automobila pežo 306 Miloš Brkić u Stepojevcu\nHumanitarna akcija Udruženja žena Barajeva za Sigurnu kuću u Beogradu →\nAktivisti Srpske napredne stranke u Lazarevcu, na inicijativu Gradskog odbora posadili u na dve lokacije u Lazarevcu 110 sadnica stabala.


Zbog baklji i transparenta "Never forget Srebrenica": FK Sarajevo UEFA-i uplatilo 36 hiljada eura kazne\nOdlukom disciplinskog organa UEFA-e koja je donešena na zasjedanju 25. avgusta, FK Sarajevo je kažnjen sa ukupno 36.000 Eura za nepravilnosti tokom učešća u Europa League 2011/12.\nTako je FK Sarajevo kažnjen sa 8.000 Eura za transparent "Never forget Srebrenica" koji je postavljen na utakmici Orebro SK - FK Sarajevo (14.07.2011.) u Švedskoj, kao i zbog nekoliko baklji koje su navijači "Bordo" kluba upalili tokom utakmice.\nUzvratni meč FK Sarajevo - Orebro SK (21.07.2011.) odigran na Olimpijskom stadionu Asim Ferhatović, pored dva gola Haskića i prolaska dalje, ostaće upamćen i po kazni od 20.000 Eura za upotrebu pirotehničkih sredstava i sigurnosne propuste u organizaciji, stoji na službenom sajtu kluba.\nBakljada u Pragu protiv Sparte (28.07.2011.) dodatno je dolila sol na ranu FK Sarajevo koji je deklasiran od domaćina sa 5-0. Mjesec dana kasnije UEFA-e je kaznila FK Sarajevo za upotrebu pirotehničkih sredstava na toj utakmici i to sa 5.000 Eura.\nČini se da je tek na posljednjoj ovosezonskoj utakmici u Europa Ligi, na kojoj je FK Sarajevo dočekao AC Sparta Praha (04.08.2011.), zahvaljujući tek sporadičnoj upotrebi pirotehničkih sredstava klub kažnjen sa "samo" 3.000 Eura.\nIznos od 36.000 Eura, u uslovima u kojima se sport u Bosni i Hercegovini bori za goli opstanak, zaista je cijena koju sebi FK Sarajevo ne može priuštiti. Pa su čelnici FK Sarajevo iskoristili ovu priliku da apeluju na sve navijače da se u budućnosti suzdrže od upotebe pirotehničkih sredstava (baklje, topovski udari, vatrometi, petarde, itd.) na svim utakmicama FK Sarajevo, kako na domaćem, tako i na gostujućim terenima, kako u okviru domaćih takmičenja, tako i u takmičenjima pod okriljem UEFA-e.


Branson traži nove radnike u komšiluku: Planira ŠIRENJE BIZNISA na ceo Balkan - Bizlife.rs\nEkološka KATASTROFA na tirkiznim vodama Mauricijusa (VIDEO)\nBranson traži nove radnike u komšiluku: Planira ŠIRENJE BIZNISA na ceo Balkan\nKompanija Virgin Pulse Bosnia, u vlasništvu britanskog milijardera Ričarda Bransona, širi kapacitete.\nKompanija je objavila da će udvostručiti svoj radni prostor u Tuzli na 2.300 metara kvadratih, te da će zaposliti još 15+ softverskih inženjera, piše Manager.ba.\nProizvod Virgin Pulsea predstavlja jedinstvenu i inovativnu digitalnu platformu koju koriste kompanije i korporacije iz raznih industrija u cilju promovisanja zdravih životnih navika među svojim zaposlenima.\nPlatforma koja je koncipirana i razvijana u Tuzli se koristi širom sveta, a među klijentima se nalazi i 10 posto kompanija sa liste Fortune 500 najuspešnijih globalnih kompanija.\nKoristeći njihov proizvod, zaposleni se ohrabruju i nagrađuju za vođenje zdravog životnog stila, što podrazumeva uvođenje fizičkih aktivnosti u dnevnu rutinu, usvajanje zdravih navika u ishrani i održavanje kvalitetne društvene interakcije među kolegama.\nIz Virgin Pulsea su ranije kazali da nameravaju u narednih nekoliko godina da budu jedna od vodećih kompanija u IT sektoru, ne samo u Bosni i Hercegovini, već i u celom regionu.\nPodsetimo, Branson je ranije preuzeo tuzlansku firmu Piksel Interactive koja je zapošljavala oko 100 mladih i obrazovanih ljudi, i koja je time postala dio Virgin grupacije, pa je promenila ime u Virgin Pulse Bosnia.


Mladi SDA u posjeti Bošnjačkoj Stranci Crne Gore - SDA Sandžaka\nU nastavku diplomatskih aktivnosti na međunarodnom planu, predstavnici Asocijacije mladih SDA Sandžaka su danas bili u zvaničnoj posjeti Bošnjačkoj stranci u Crnoj Gori.\nPetočlana delegacija Mladih SDA Sadžaka se sastala sa šefom poslaničkog kluba i narodnim poslanikom Bošnjačke Stranke Almerom Kalačom, koji je zajedno sa savjetnikom potpredsjednika Vlade Crne Gore Admirom Adrovićem predstavio način organizacije ove stranke i rezultate koji su postignuti na polju implementacije potreba i prava Bošnjaka u južnom dijelu Sandžaka.\n“Dogovorena je još intenzivnija saradnja dveju stranaka, a posebno omladinskih organizacija, koje svojim kapacitetom i aktivnostima doprinose što većem uključivanju mladih u politički i javni život”, izjavio je Merfid Kamešničanin, član predsjednišva AM SDA Sandžaka.\nEdin Gudžević, predsjednik AM SDA Sandžaka je posebno istakao činjenicu da je naša omladinska organizacija postala lider na regionalnom planu povezivanja mladih i da je to put kojim treba da teže sve stranke, a sve u cilju obezbeđivanja kvalitetnijeg načina funkcionisanja ideja i potreba mladih na ovim prostorima.\nDanas je i ozvaničena saradnja omladina dveju stranaka zvaničnim potpisivanjem protokola o saradnji, koji su potpisali ispred AM SDA Sandžaka Jasmin Ramović, a u ime omladine Bošnjačke stranke Mehmed Kujević, koji predstavlja mogućnost realizacije aktivnosti u oblastima obrazovanja, projekata i prekogranične saradnje na kulturnom planu, a kojim su se potpisinici obavezali da će ogranci omladina Novog Pazara i Rožaja, čiji su oni predsjednici, u najkraćem roku prionuti ka realizaciji zacrtanih ideja.\nU delegaciji AM SDA su današnjim razgovorima prisustvovale članice Glavnog odbora Emina Koca i Nejra Murić, koje su apostrofirale potrebu što većeg uključivanja žena u politiku i sve političke procese.


Dve nagrade za "Strahinju Banovića" u Parizu\nTanjug 1. aprila 2022. 13:21\nBEOGRAD – Na sinoć završenom Festivalu evropskog filma u Parizu (Festival L’Europe autour de l’Europe) film Stefana Arsenijevića „Strahinja Banović“ osvojio je dve nagrade: specijalno priznanje glavnog žirija i nagradu Luna za najbolji film, koju dodeljuje mladi žiri.\nCeremoniji je prisustvovao glavni glumac Ibrahim Koma koji je primio nagrade u ime ekipe.\n„U svom obrazloženju, mladi žiri je posebno istakao impresivnu originalnost filma. Reditelj nikad ne koristi uobičajena sredstva i nikada ne upada u patetiku, što bi bilo lako, imajući u vidu temu. Njegov postupak, blizak naturalizmu, pokušava da pronađe istinu između globalnog dešavanja migrantske krize i intimne ljubavne drame“ piše u saopštenju.\nFilm postiže čak i veći zamah, osavremenjavajući srpsku srednjovekovnu pesmu „Banović Strahinja“, putujući na taj način i kroz vreme, dok se Strahinja kreće kroz prostor.\nUkorenjena istovremeno u realnosti i epu, tako nam se otvara iskrena, tragična i snažna ljubavna priča koju toliko sugestivno i zaokruženo nose glavni glumci, da uspevaju da učine da zaboravimo da su glumci.\nSvi ovi kvaliteti čine „Strahinju Banovića“ važnim delom, humanim i snažnim.“\nPodsećamo, film je imao svetsku premijeru na 55. Međunarodnom filmskom festivalu u Karlovim Varima, gde je osvojio čak pet nagrada, uključujući i glavnu nagradu, Gran-pri Kristalni globus za najbolji film.\nOvo je prvi put u ovom veku da je srpski film trijumfovao u glavnom takmičarskom programu na nekom od svetskih festivala najvažnije A kategorije.\nTakođe, „Strahinja Banović“ je do sada učestvovao i na još preko 20 filmskih festivala, među kojima su bili i prestižni festivali u Pinđau, Kairu, Sevilji, Monpeljeu, Solunu, Haifi, Trstu i drugim gradovima širom sveta, a do sada je osvojio ukupno 11 festivalskih nagrada.


Odbačen predlog za smenu Vuka Draškovića\nObrazlažući predlog za razreženje ministra spoljnih poslova Vuka Draškovića predstavnici Srpske radikalne stranke naveli su da je Draškovićeva sporna izjava izraz njegove političke nezrelosti i da je Savet ministara morao da se oglasi ovim povodom. Za ostanak Draškovića na ovako odgovornoj funkciji pre svega smatramo odgovornom Demokratsku stranku Srbije, koja je prenebregla činjenicu da su izjave ministra inostranih poslova obavezujuće za državu i da mogu imati dalekosežne posledice, kaže visoki funkcioner radikala Dragan Todorović.\nMislim da je prvenstveno odgovornost na DSS iz jednostavnog razloga u činjenici da je Vuk Drašković pokazao da ne samo da je nesposoban na ovoj funkciji nego i da je neodgovoran i da ta njegova neodgovornost može da nas skupo staje.\nPodršku radikalima dali su i poslanici Socijalističke partije Srbije koji su izjavu Dršakovića okarakterisali kao netačnu, ličnu, proizvoljnu i štetnu. Istovremeno šef Poslaničke grupe SPO Ljubiša Selić smatra da je inicijativa radikala budući unapred osuđena na propast imala samo jedan cilj.\nJa sam to u uvodnom izlaganju rekao da je to jedan po mom dubokom mišljenju marketinški potez sa kojim ova stranka želi da pojača kampanju svog predsedničkog kandidata.\nI dok su poslanici Demokratske stranke smatrali da je rasprava o ovom pitanju besmislena bez prisustva Draškovića i članova Saveta ministara, poslanici Demokratske stranke Srbije i Demokratske partije socijalista glasali su protiv razrešenja ministra spoljnih poslova. Aleksandar Pravdić, funkcioner DSS, smatra da Drašković nije proveo dovoljno vremena na ovoj funkciji da bi se razlučilo deklarisano od učinjenog.\nNaročito nije dovoljan za samu ocenu rezultata takvog činjenja. Čini se da je u ovom momentu ovakva inicijativa ipak u sferi političkog advertajzinga u predizborne svrhe.\nOvo zasedanje svakako je obeležilo odsustvo Vuka Draškovića i svih članova Saveta ministara, a o tome predsednik parlamenta Zoran Šami kaže:\nSamo da kažem da sam ja kao predsednik Skupštine naravno obavestio Savet ministara da je danas sednica i šta je na dnevnom redu a i sa gospodinom Draškovićem sam juče direktno razgovarao i tad mi je on saopštio da ne može da prisustvuje današnjoj sednici.\nSkupština Srbije i Crne Gore takođe je formirala Komisiju za nadzor rada službi bezbednosti koja će se baviti kontrolom rada vojne i Službe bezbednosti Ministarstva inostranih poslova.


Čubrilović: Obrazovanje i nauka – prioriteti za Srpsku - Opcija\nČubrilović: Obrazovanje i nauka – prioriteti za Srpsku\nBanjaluka – Predsjednik Narodne skupštine Republike Srpske Nedeljko Čubrilović rekao je da su obrazovanje i nauka za Srpsku prioriteti koji joj mogu obezbijediti stabilnost, razvoj, ekonomski napredak i kulturni identitet.\n“Budućnost Republike Srpske leži u jedinstvu svih faktora političkog, obrazovnog, kulturnog i ukupnog života u cilju odbrane njenog ustavnopravnog statusa”, istakao je Čubrilović, obraćajući se večeras u Banjaluci na svečanom otvaranju manifestacije “Dani studenata”.\nČubrilović je rekao da je neophodno, da bi Republika Srpska bila uvažena kao ravnopravan učesnik u reformskim procesima, da se na svim nivoima obrazovanja obezbijedi kvalitet u skladu sa najvišim standardima.\n“Naš glavni cilj i vizija razvoja visokog obrazovanja jeste da stvorimo stabilnu društvenu zajednicu, bolji životni standard i sigurnost, posebno za mlade i njihove porodice”, istakao je predsjednik parlamenta Republike Srpske.\nČubrilović je izrazio zahvalnost Univerzitetu u Banjaluci za sve što je učinio za Republiku Srpsku i studentima koji su svojim znanjem i radom dali značajan doprinos razvoju cjelokupnog društva.\n“Samo zajedničko djelovanje sa naučnom, stručnom i akademskom zajednicom, obezbijediće uslove u kojima će sve visokoškolske ustanove imati obavezu i odgovornost da osiguraju sticanje kvalitetnih i primjenjivih znanja i vještina”, zaključio je Čubrilović.\nGradonačelnik Banjaluke Igor Radojičić, koji je prisustvovao svečanom otvaranju ove manifestacije, rekao je da se u ovom gradu istovremeno odvijaju studentski dani i događaji povodom obilježavanja Dana grada- 22. aprila.\nDani Grada Banjaluke koje obilježavamo ove sedmice odvijaju se pod jednim lajt motivom da je Banjaluka grad mladih, prijatelj djece i prijestonica kulture, istakao je Radojičić, dodajući da te tri odrednice definišu niz događaja, ali i buduće pravce razvoja.\n“Dani studenata” podstrek inovativnosti\n“Biće to dani koji će služiti kao podsjetnik da je Banjaluka grad mladih, jer će narednih 10 dana grad disati i živjeti u ritmu ove manifestacije”, naglasio je Mataruga.\nPredsjednik Organizacionog odbora ove manifestacije Ratko Savić istakao je da je u deset dana predviđeno održavanje više od 50 aktivnosti, koje su podijeljene u studentske sportske igre, koncerte, edukativne radionice, kao i druge sadržaje iz oblasti kulture i zabave.\nManifestacija “Dani studenata”, koja je večeras otvorena u Banjaluci, okupiće do 28. aprila nekoliko hiljada učesnika.\nU okviru manifestacije 25. aprila biće održan i “Dan otvorenih vrata” za maturante srednjih škola iz cijele Republike Srpske.\nOrganizovani su i nastupi regionalnih, ali i domaćih bendova, te bioskop i žurka na otvorenom, a 27. aprila planiran je koncert rok grupe “Riblja čorba”.


Anticelulit tretmani ambulanta za fizikalnu terapiju Physio Motion\nVi ste ovde > Početna / Anticelulit tretmani\nLeto je godišnje doba kada svi uživamo u toplim danima na plaži, moru, bazenu ili na jezeru, a ono što svaku ženu muči svakako je izgled. Posle duge zime, manjka kretanja i fizičke aktivnosti, dugog stajanja i sedenja, nezdrava ishrana i mnogi drugi faktori, značajno utiču na nastanak celulita ili kako ga mnogi zovu narandžine kore. Često sebi postavljamo pitanje kako da se rešimo ovakvog problema i kako koža da nam izgleda lepo i zategnuto. Za predstojeću sezonu proleće – leto Anticelulit tretmani pomoćiće Vam da i vi ovog leta izgledate privlačno, zategnuto i bez celulita.\nAnticelulit tretman radi se po konceptu CFC LD (Cerviko Femoralna Cruralna Limfna Drenaža) i sastoji se iz četriri faze:\nAntiupalna faza celulita\nFaza razgradnje i unošenje gela u tkivo sonoforezom – ultrazvukom\nTretmani su veoma prijatni i opuštajući a koriste se specijalno namenjeni gelovi za svaku fazu razgradnje. CFC LD tretmani nisu agresivni na tkivo, jer ne ostaju modrice i fibrozni čvorići koji nastaju kao posledica snažnih i nestručnih anticelulit masaža. Postignuti rezultati su vidljivi, a nakon završene serije, organizam nastavlja i dalje da gubi na obimu tretiranih regija.\nUkoliko želite da saznate više informacija o anticelulit tretmanu i drugim tretmanima, kontakt telefon potražite na Ambulanta za fizikalnu terapiju i rehabilitaciju Physio Motion.\nO Zlatko Stanišić\nPogledaj sve postove od Zlatko Stanišić →


mirijevski bulevar - Alo.rs\nSTRAVIČNA NESREĆA U MIRIJEVU Sudar automobila i gradskog autobusa, dvoje povređeno\nŽESTOK SUDAR U MIRIJEVU Četvoro povređenih u udesu autobusa i automobila\nĆUTI, NEĆU TI NIŠTA! Silovatelj sa Karaburme se približio devojci, ona nije osetila ništa zbog ovoga, a onda joj je stavio kapuljaču na glavu!\nMESEC DANA IZA REŠETAKA Osumnjičenom za silovanje na Mirijevskom bulevaru određen pritvor\nBIO JE PIJAN, PA SE NE SEĆA Sramna izjava silovatelja nakon saslušanja - napao devojku u Mirijevskom bulevaru\nSVEDOCI TRAGEDIJE U MIRIJEVSKOM BULEVARU TVRDE: Mladić koji je vozio BMW pobegao sa mesta nesreće! (VIDEO)\nJEZIVI DETALJI SAOBRAĆAJKE U MIRIJEVSKOM BULEVARU Muž nastradale žene jedva progovorio: Nje više nema! (VIDEO)\nTRAGEDIJA U BEOGRADU: BMW izleteo sa kolovoza u Mirijevskom bulevaru i zgazio pešaka na trotoaru, žena preminula na mestu\nSTRAVIČAN SUDAR NA PALILULI Sudarili se autobus GSP i Hitna pomoć, ima povređenih!


Reagovao TSS: Kraj farse - BIGportal.ba\n16 Januara, 2022 16 Januara, 2022 0206\nTeniski savez Srbije oglasio se povodom odluke da se Novak Đoković deportuje iz Australije.\nU saopštenju iz sedišta TSS se ističe da su svi duboko razočarani odlukom sudskih organa u Asutraliji i konstatuje se da je tako uskraćeno pravo najboljem teniseru sveta da se bori za desetu titulu u Melburnu.\n“Farsa je završena. Teniski Savez Srbije izražava svoje ogromno razočarenje ovakvom odlukom Australijskog suda. Politika je ovoga puta pobedila sport. Devetostrukom šampionu Australijan opena Novaku Đokoviću je uskraćeno pravo da zaigra na prvom gren slemu takmičenju sezone i pokuša da na sportskom terenu, na kome je nizao sve same pobede, deseti jubilarni put podigne pehar i osvoji dvadeset prvu gren slem titulu”.\n“Najbolji svetski teniser Novak Đoković je validno ispunio sve propisane zahteve i pravila organizatora Australijan opena i države domaćina za učešće na turniru, što je potvrđeno i odlukom suda iste te zemlje. Međutim, usled političkih pritisaka, viza mu je onemogućena po osnovu “javnog interesa”. Ovakvom odlukom jedino je svet ostao uskraćen da gleda Novakovu borbu za deseti Australijan open i dvadeset prvu gren slem titulu”.\n“Mešanje politike u sport otvorilo je mnogo gorućih pitanja. Kakvu poruku šalje Australija, kao dvostruki organizator olimpijskih igara, za treće domaćinstvo 2032.godine? Da za najboljeg svetskog tenisera ne važi sveto olimpijsko pravilo – važno je učestvovati? Izostanak reakcija tokom čitavog slučaja od strane ATP (Asocijacije teniskih profesionalaca), ITF (Svetske teniske federacije), kao i vodećih sportskih svetskih institucija, nameće pitanje da li će ovo od sada da bude šablon ponašanja organizatora velikih sportskih priredbi?”\n“Da li će sportisti, i kada validno ispune sve propisane zahteve za ulazak u zemlje organizatore takmičenja i turnira moći političkom odlukom moćnika da budu precrtani sa liste učesnika, pritvarani kao kriminalci i – proterivani?”\n“Sport je uvek bio najčistiji segment društva, pogotovo tenis kao sport džentlmena, u kome je poštovanje propisa uvek bilo visoko cenjeno. Naš šampion Novak u tim uslovima je postao svetski broj 1 i to bez premca u istoriji”.\n“Teniski savez Srbije u potpunosti podržava Novaka Đokovića kao najboljeg ambasadora naše zemlje. Verujemo i nadamo se da će i posle ove nepravde učinjene ne samo jednom istorijski uspešnom sportisti, nego i izuzetnoj ličnosti, Novak kao i obično biti jači i bolji”, zaključuje se u saopštenju TSS.


POSLOVNI SKUP KONFINDUSTRIJE\nViše od 60 italijanskih kompanija iz sektora građevinarstva i energetike učestvovaće na poslovnom skupu Konfindustrije, koji se otvara sutra u Beogradu.\nPosetu italijanskih industrijalaca organizuju Italijanska agencija za spoljnu trgovinu ICE, ambasada Italije u Beogradu i Privredna komora Srbije.\nOrganizatori su ocenili da ta manifestacija predstavlja odličnu priliku za firme iz Srbije koje su zainteresovane za industrijsku ili trgovinsku saradnju sa italijanskim preduzećima specijalizovanim za projektovanje, izgradnju, proizvodnju opreme i pružanje usluga u oblasti gradjevinarstva i obnovljivih izvora energije.\nKako je najavljeno, na skupu će učestvovati predstavnici ministarstava saobraćaja i energetike Srbije, kao i predstavnici vodećih srpskih preduzeća medju kojima su Elektroprivreda Srbije, Železnice Srbije, Putevi Srbije, Koridori Srbije.\nOtvaranju skupa, u beogradskom hotelu Falkenštajner, prisustvovaće ministar finansija i privrede Srbije Mlađan Dinkić, novi predsednik Privredne komore Srbije Željko Sertić i ambasador Italije u Srbiji Armando Verikio.\nU okviru skupa biće održana dva seminara na temu saradnje u oblastima infrastrukture, saobraćaja i energetike na kojima će predstavnici nadležnih srpskih organa, preduzeća iz obe zemlje i medjunarodnih organizacija u Srbiji razmotriti mogućnosti budućeg zajednočkog rada u tim sektorima.\nNakon seminara biće upriličeni bilateralni susreti i posete proizvodnim pogonima u zemlji, medju kojima je poseta Novom Sadu.


Zvezda dovela velikog supertalenta Evrope - Telegraf.rs\n24/09/20 | 16:08\nZvezda uspela da angažuje Andriju Vukovića posle jednogodišnje administrativne borbe sa KK Budućnost\nSupertalentovani 15-godišnji krilni centar Andrija Vuković, novo je pojačanje KK Crvena zvezda\nAndrija Vuković je rođen 18.01.2005. godine, visok je 205 centimetara i može da igra na pozicijama krilnog centra i centra.\nProšao je mlađe selekcije KK Budućnost sa kojom je osvojio dve titule, a o njegovom velikom talentu svedoči i podatak da je kao znatno mlađi igrač prethodno nastupao u starijim selekcijama KK “Junior” sa kojim je takođe osvojio takođe dve titule.\n- Želim da se zahvalim mojoj Zvezdi što je imala strpljenja za mene u proteklom periodu a nakon što su se pojavile administrativne prepreke za moj prelazak, omogućila mi nastavak školovanja i košarkaški razvoj od maja prošle godine.\n- Sada kada sam registrovan kao igrač Crvene zvezde, mogu reći da su počele da se ostvaruju moje dečačke želje. Jedva čekam da počnem da na parketu branim boje mog voljenog kluba u kom želim da se ostvarim kao igrač i vratim dobrim igrama za sav trud i brigu koju je rukovodstvo kluba pokazalo prema meni” rekao je prilikom potpisivanja ugovora Andrija Vuković.\nBelgijski navijači mučili igrače Partizana, došli im pred hotel u 3 ujutru\nOtimaju i onda kao izdanak njihove propale škole koja nije izbacila krštenog igrača i ovaj će na njegovu žalost propasti kao i svi koji su kod njih igrali.\nPa gde ce srbi iz Crne Gore nego u svoj srpski klub, nece valjda u hrvatski klub komunista partizan\nPropasce nam i ovaj kao i Simanic


Dobra vest je da danas u domovima zdravlja širom Beograda počela vakcinacija prvih 1.000 građana koju su se prijavili preko portala e-Uprava.\nTako su danas vakcinisani građani stariji od 75 godina, a kako je najavio državni sekretar Ministarstva zdravlja Mirsad Đerlek, nakon toga započinje prva B faza u kojoj će vakcinu primiti osobe od 64 do 74 godina.\nVakcinacija najstarijih sugrađana u Domu zdravlja "Palilula"\nTakođe, Đerlek je istakao da sutra počinje vakcinacija u Subotici, Zrenjaninu, Novom Sadu, Kruševcu, Nišu. Podsetimo, od juče je dostupan kol-centar putem kojeg se možete prijaviti za vakcinaciju, na broj telefona 0800 222 334.\nNajnovija informacija jeste da u Srbiju sutra stižu prve količine kineske kovid vakcine kompanije "Sinofarm", čime će naša zemlja biti jedina koja ima na raspolaganju tri vrste vakcina.\nUkoliko Agencija za lekove i medicinska sredstva Srbije odmah izda dozvolu za upotrebu ove vakcine, već u nedelju bi sa njom mogla da počne imunizacija zdravstvenih radnika koji su se izjasnili da žele da prime baš nju.\nKada je reč o eventualnom popuštanju epidemijskih mera u našoj zemlji, epidemiolog i član Kriznog štaba dr Predrag Kon izjavio je da će mere koje su na snazi ostati nepromenjene najverovatnije do kraja januara.


Mada se na meču protiv Srbije u polufinalu baraža za Evropsko prvenstvo nigde nije video na terenu, Haland i dalje uživa u opštoj pomami za njegovim uslugama.\nŠpanska “Marka” javlja da su njegove partije (ponovo) upalile alarme u Real Madridu. “Marka” piše da je Real pratio Norvežanina još dok je ovaj igrao u Moldeu i pre nego je prešao u Salcburg i onda i za 20 miliona evra u Borusiju.\nMeđutim, niko u Realu nije mogao ni da sanja da će dvadesetogodišnji špic da napreduje toliko brzo i da će već pred ovu zimu opet biti na meti Madriđana.\nDva su osnovna razloga zašto ga nisu “pojurili” i letos. Prvo, jer je Haland sa klubom i svojim menadžerom Minom Rajolom dogovorio da ostane bar godinu dana u Borusiji, a onda i zbog pandemije korona virusa.\nKorona nije smetala partijama Halanda, ali jeste finansijama Reala, a s obzirom na to kako Norvežanin igra, teško da će ga Borusija puštati jeftino.\nTu doduše, kako piše Telegraf, treba imati u vidu da Borusija ima otkupnu klauzulu od “svega” 75 miliona evra, što će biti podložno promeni kroz novi ugovor, ako Haland nastaviti da daje golove kao na traci.\nMadridski klub bi ga svakako dobio povoljnije nego drugi jer ima odlične odnose sa “Milionerima”, ali je pitanje kada će probati da ga dovede. Real u svakom slučaju ima “devetku” kao svoj prioritet, a Halanda kao želju za to mesto.\nKarimu Benzemi je potreban saigrač kao partner u napadu i njegova zamena za budućnost, a prema pisanju “Marke”, ni Luka Jović ni Marijano se ne uklapaju u tu sliku.\nŠtaviše, “Marka” tvrdi da je Zinedin Zidan Jovića stavio po strani. Ovo su iz kluba više puta demantovali tvrdeći da je Srbin zalog za budućnost.\nŠpanci postavljaju pitanje da li je dolazak Halanda moguć zajedno sa dolaskom Kilijana Embapea i odgovor je gotovo sigurno negativan. Bar ne u istom prelaznom roku.


Pravo lice za prvo mjesto\nnedjelja, 10 novembar 2019 11:15\nDugo se čekao taj 5. oktobar, čekala se neka nova i pojačana Budućnost, a onda je uslijedio šok usred "Morače". Dobro poznata odbrana rukometašica našeg velikana nije postojala, dame u dresovima Bresta "razletjele" su se po terenu naše najveće dvorane. Sezona od koje se mnogo očekuje nije mogla teže da krene - francuski viceprvak odnio je bodove u Podgorice (35:32).\nU narednim rundama "plave dame" uspjele su na pravi način da reaguju, plasman u glavnu rundu Lige šampiona već je u džepu, a u nedjelju ponovo Brest sa druge strane - prilika za revanš, ali i za prvo mjesto u grupi C.\n"Na premijeri nismo pokazale najbolje lice. Daleko smo bile od nivoa, posebno što se tiče odbrane. Mislim da u Brestu ne možemo ponoviti takvu odbranu", poručila je pred put na krajnji zapad Francuske Majda Mehmedović.\nBrest će za razliku od 1. kola sada biti još jači.\n"Dobro je poznato koliko su jaka ekipa, a sada će biti i jači, jer se Izabel Gulden vratila. Zbog toga očekujem kvalitetniji Brest od onoga iz Podgorice", nema dilemu lijevo krilo Budućnosti.\nDa li treba očekivati i mnogo bolju Budućnost?\n"Naravno i mi smo dosta radile i pokazale da nam forma ide uzlaznom putanjom. Ključ za ovu utakmicu vidim u odbrani", dodala je Majda. "Ponoviću da mi je najžalije što u prvoj utakmici nismo pokazale pravo lice. Ali, dobro je što imamo iskustvo igranja sa njima. Sigurna sam da znaju da će ih u nedjelju čekati teška odbrana i da će morati da nađu neka druga rješenja".\nNedovoljno opravljene kapitenka Milena Raičević i golmanka Marina Rajčić otputovale su sa ekipom u Brest, ali vjerovatno neće ulaziti u igru.\nViše iz ove kategorije « Budućnost ubjedljiva protiv Cibone u Podgorici (VIDEO) Neka "mali Tajson" upozna svog Lenoksa Luisa »